Resipi Tomyam Yang Pekat Likat, Letak Sedikit Susu Pekat Baru Lagi Perfect!

Sedapnya kalau dapat hirup kuah tomyam yang pekat likat seperti resipi di bawah. Satu menu ini pun dah cukup untuk menaikkan selera orang yang tak sihat disaat cuaca sekarang yang tak menentu.
Rupanya ada cara untuk membuat kuah tomyam anda lagi pekat dan sedap iaitu dengan meletakkan tomato yang dikisar dan sedikit susu pekat.
Nak cuba buat? Ikut saja resipi perkongsian oleh Ana Mariana Ismail di bawah. Selamat mencuba!
CARA BUAT TOMYAM YANG PEKAT LIKAT
Bahan-bahan:

Isi ayam (potong sederhana kecil)
Sayur-sayuran yang sesuai (carrot, bunga kobis, putik jagung, cendawan tiram, enoki, tomato)
2 batang serai (hiris serong)
Seinci lengkuas (hiris nipis)
2 atau 3 ulas bawang putih (diketuk)
Bawang holland 2 biji (hiris)
10 biji cili padi (diketuk)
Daun & akar ketumbar
Kiub tomyam & pes tomyam madam pun
Daun limau purut
Sos nampla/sos ikan
Air perahan limau
Sedikit susu pekat
Garam & perasa
2,3 biji tomato (kisar) – untuk kuah lagi pekat likat

Cara-cara:

Didihkan 1.5 liter air. Masukkan tomato yang sudah dikisar.
Kemudian mauskkan kiub ayam, akar ketumbar, lengkuas dan bawang putih.
Bila dah mendidih, masukkan isi ayam dan masak sampai lembut.
Kemudian boleh masukkan pes tomyam dan sayuran yang keras terlebih dahulu.
Seterusnya masukkan pula serai, bawang dan cili padi.
Masukkan juga sos nampla dan air perahan limau sedikit.
Perasakan dengan garam, ajinamoto dan sedikit susu pekat.
Bila rasa semua dah sempurna, masukkan cendawan, tomato dan daun limau purut.
Tutup api dan taburkan daun ketumbar. Sedia untuk dihidang!

SELAMAT MENCUBA!

Kredit: Ana Mariana Ismail
Baca juga: Tukang Masak Thai Dedah Rahsia Telur Dadar Yang Rangup & Gebu


Resipi Tosei Yang Sedap, Lengkap Bersama Idli & Chutney Kelapa

Resipi Tosei ini sangat mudah untuk dicuba. Tosei ialah sejenis makanan seakan lempeng dari India yang dibuat dengan menggunakan adunan yang telah ditapai.
Biasanya tosei ni dimakan dengan aneka jenis kuah seperti kuah dhal, kari ayam atau kari ikan serta cutney kelapa.
Sedapnya kalau dapat makan, lebih-lebih lagi jika buat sendiri di rumah. Jom kita cuba masak menggunakan resipi di bawah.
RESIPI TOSEI
Bahan-bahan:

1 cawan kacang ulunthu
2 cawan beras
1 sudu kecil halba
1 sudu kecil garam
1 cawan nasi sejuk

Cara-cara:
1. Basuh kacang ulunthu rendam dalam air sekurang-kurang 6 jam @ semalaman.
2. Basuh beras dan halba, rendam sekurang-kurangnya 6 [email protected] semalaman.
*(Jika nak buat petang, rendam pada waktu malam, pagi mula mengisar dan jika nak buat pagi, petang rendam, malam mula mengisar).

3. Toskan ulunthud dan beras yang direndam, kisar bersama nasi sejuk ketiga-tiga bahan tersebut dengan sedikit air. Pasti kisaran anda jangan terlalu cair. Kisar sehingga betul- betul halus, kemudian masukkan garam.
4. Masukkan adunan itu dalam bekas yang besar dan peram semalaman atau 8 jam. Jangan terlalu lama peram. Adunan akan menjadi bertambah masam. *Sekiranya ingin simpan adunan yang berlebihan, simpan di dalam peti sejuk. Boleh digunakan kembali untuk 2-3 hari.
*Jika guna food processor, boleh je kisar semua bahan sekali. Jika guna pengisar, boleh kisar ulunthu berasingan dengan beras sebab beras lambat halus berbanding ulunthu.
5. Biasanya adunan akan bertambah dua kali kuantiti yang asal selepas diperam.
6. Panaskan kuali leper, lenserkan minyak pada kuali. Cedok penuh adunan dengan senduk dalam dan tuang di tengah kuali leper. Kemudian buat putaran menggunakan bawah senduk sehingga tepung anda menjadi nipis dan bulat.
7. Tutup permukaan tosei dengan penutup periuk untuk memastikan bahagin atas masak. Api dapur perlu sentiasa dijaga. Tosei masak dengan cepat 1-2 minit, jika suka garing, boleh lebihkan masa.

8. Keluarkan tosei anda dan lipat. Tosei boleh makan dengan kuah dhal, kari, dan chutney kelapa.

RESIPI TOSEI – RESIPI IDLI
Bahan-bahan:

1 cawan kacang ulunthu
2 cawan beras
1 sudu kecil halba
1 sudu kecil garam
1 cawan nasi sejuk

Bahan yang digunakan sama seperti tosei.
Cara-cara:
1. Lenserkan minyak pada acuan (saya guna acuan lompang je)
2. Masukkan adunan tosei ke dalam acuan. Kukus 15-20 minit.
3. Sejukkan dulu, baru keluarkan daripada acuan.

RESIPI CHUTNEY KELAPA

Bahan A:

½ biji kelapa parut
2 tangkai daun kari
2 baji cili hijau (jika ingin pedas, guna cili padi)
1cm halia
4 biji bawang merah
2 ulas bawang putih
1 sudu besar air asam jawa
Minyak

Bahan B:

2 biji bawang merah
5 biji cili kering – beli online di sini
2 tangkai daun kari – beli online di sini
2 sudu minyak masak
1 sudu kecil biji sawi

Cara-cara:
1. Panaskan minyak, masuk bahan A kecuali kelapa, masak hingga layu Kemudian masukkan kelapa, sangai sekejap. Biarkan sejuk. Kemudian masukkan di dalam mesin pengisar dan kisar hingga halus dengan sedikit air.
2. Kemudian panaskan minyak dan tumis bahan B sehingga naik bau.
3. Akhir sekali masukkan bahan A yang dikisar dan kacau rata. Sedia untuk dihidang.
*Cara dan bahan memasak mungkin tidak sama bagi setiap individu.
RESIPI DALCA DAGING

Bahan-bahan:

1kg daging dipotong (jika guna daging yang ada lemak, rebus dulu hingga lembut buang lemak yang cair untuk elak dalca berlemak/ jika guna isi pejal, tak perlu rebus)
1 cawan kacang dal | direndam satu jam & direbus hingga lembut
2 biji terung | dipotong 8
5 batang kacang panjang | dipotong satu inci
1 batang lobak merah |dipotong jejari 1 inci
3 biji kentang | dipotong 6 tiap satu
2 biji cili merah | dibelah 2
2 biji cili hijau | dibelah 2
2 biji tomato separuh masak | dipotong 4
3 sudu besar membukit cili kering kisar
4 sudu besar membukit rempah kari daging
Maggi cukup rasa
2 asam keping
3 cawan santan pekat
Garam secukup rasa

Bahan tumis:

3 pelepah daun kari
Kulit kayu manis
Buah pelaga
Cengkih
Bunga lawang

Bahan kisar:

2 biji bawang besar
5 biji bawang merah
5 ulas bawang putih
2 inci halia

Resipi tosei, Cara-cara:
1. Panaskan minyak. Tumiskan bahan tumis dengan api kecil. Kacau.
2. Masukkan bahan kisar. Masak hingga air kering dan naik bau.
3. Masukkan cili kisar. Masak hingga pecah minyak.
4. Bancuh rempah kari dengan sedikit air, masukkan rempah kari. Kacau rata. (Jika daging belum rebus, masukkan daging, garam dan air, rebus hingga empuk).
5. Masukkan maggi cukup rasa, asam keping daging dan air daging (jika daging telah direbus), kacang dal yang sudah direbus, lobak merah dan kentang. Tutup periuk.
6. Masukkan kacang panjang, terung dan cili.
7. Masukkan santan pekat dan tomato.
8. Sebaik kuah mendidih, perasakan dengan garam.
Kredit: Nur Masri


Resipi Tteokbokki Macam Dalam K-Drama, Rasa Pedas Manis Yang Sedap!

Pernah tak tengok menu Tteokbokki dalam drama Korea? Tteokbokki ialah snek Korea yang sangat popular. Ianya dibuat daripada kek beras yang lembut, kek ikan dan sos cili merah yang manis.
Untuk membuat kek beras hanya perlu menggunakan tepung beras yang biasa kita guna. Bahan untuk sos juga senang untuk ditemui dan mudah untuk dibuat.
Nak cuba buat sendiri Tteokbokki di rumah? Lihat resipi lengkap langkah demi langkah yang telah dikongsikan oleh Aisyah Humaira di bawah. Selamat mencuba!
Resipi Tteokbokki Halal
Bahan kek beras:

1 cawan penuh membukit tepung beras pulut

Setengah sudu kecil garam dan air secukupnya

Cara buat kek beras:
1. Dalam mangkuk, satukan bahan di atas.
2. Masukkan air sedikit demi sedikit sambil uli hingga jadi doh yang tidak melekat ditangan.

3. Tabur tepung beras pulut diatas pelapik. Kemudian ambil sedikit doh, bulatkan dan gulung memanjang lalu potong ikut saiz yang disukai.

4. Didihkan air dalam periuk, masukkan doh yang siap dibentuk lalu rebus. Bila rice cakes hampir timbul terus angkat dan masukkan ke dalam bekas berisi air sejuk/ais.

Bahan untuk sos:

3 biji bawang merah kecil

3 ulas bawang putih

1 sudu kecil lada hitam

Tumbuk semua bahan ni hingga hancur lumat.

2 sudu besar sos cili

1 sudu besar sos tiram

4 sudu besar cili pes gochujang

1 sudu besar serbuk cili

1 sudu kecil serbuk lada putih

1 sudu kecil minyak bijan

1 sudu kecil penuh bijan putih

1 sudu besar cuka

1 sudu besar serbuk pati ayam atau kiub pati ayam. Garam, gula secukup rasa

Air secukupnya

1 keping cheese (optional)

Sedikit daun bawang

Cara membuat sos:
1. Panaskan minyak.
2. Masukkan bahan tumbuk dan kacau hingga pecah minyak. Masukkan semua bahan SOS satu persatu kecuali air dan cuka. Kacau hingga semua sebati.
3. Kemudian masukkan air mengikut kepekatan kuah yang disukai dan yang terakhir masukkan cuka serta rice cake yang telah siap dibuat awal tadi.

4. Kacau semua sebati. Jika suka berkuah lebihkan air. Siap.
5. Hiaskan dengan daun bawang, telur rebus dan seaweed.

Nota: Kalau suka pedas boleh tambah perencah ramen. Untuk isi boleh tambah fucuk goreng, telur rebus dan hot dog.
Kredit: Aisyah Humaira


Resipi Udang Belon Thai Guna 4 Bahan Sahaja, Cicah Dengan Sos Lagi ‘Umphh’!

Makanan Thailand sentiasa menjadi kegemaran kebanyakan rakyat di Malaysia. Kedai masakan Thailand juga boleh dikatakan ‘belambak’ di sini, tak perlu risau kalau tiba-tiba mengidam. Salah satu menu yang menjadi kegilaan ramai iaitu udang belon Thai.
Bila digigit, ia sangat rangup dan lembut di dalam. Lagi sedap kalau makan dengan sos pencicah, nikmat yang amat sangat! Kalau tiada sos, ratah pun boleh tahan sedap.
Cara membuatnya juga sangat senang, hanya perlu menggunakan 4 bahan. Kalau ada yang mahu cuba buat sendiri di rumah, ikut sahaja resipi di bawah yang merupakan hasil perkongsian oleh Fatyma Idris. Semoga bermanfaat!
Cara Buat Udang Belon Thai Guna 4 Bahan
Bahan-bahan:

Udang

Tepung blue key self raising flour (kotak warna pink)

Telur

Garam secukup rasa

Air secukupnya

Cara-cara:

Bersihkan udang. Buang kulit udang tapi bahagian ekor dibiarkan je.

Campur semua bahan-bahan yang lain. (tepung, telur, garam)

Masukkan air secukupnya. Tak nak cair sangat, tak nak pekat sangat. Buat biar boleh lekat elok adunan tepung dengan udang.

Celup udang dalam adunan tepung kemudian goreng dalam minyak yang panas.

Angkat dan toskan. Sedia untuk dihidang.

Nota: Untuk hasilkan udang belon yang cantik boleh guna pencungkil gigi untuk buang kotoran belakang udang jadi tak perlu nak belah belakang udang tu.
Kredit: Fatyma Idris


Resipi Udang Butter Bawang Putih Yang ‘Juicy’, Cara Mudah Tapi Rasa Mantap!

Tiada idea nak masak apa menggunakan udang? Kalau dah bosan asyik masak udang kunyit dan udang celup tepung je, apa kata kali ini jom cuba Resipi Udang Butter Bawang Putih ini pula.
Guna bahan mudah dan cara memasaknya juga sangat senang, tapi rasa dia lazat yang amat! Wajib buat kalau nak tahu macam mana rasa dia.
Ikut saja cara-cara penyediaannya di bawah. Resipi hasil perkongsian oleh Shidah Daud. Selamat mencuba!
Cara Buat Udang Butter Bawang Putih
Bahan-bahan:

Udang
Butter
Garam
Chili flakes
Lada hitam
Bawang merah
Bawang putih
Cili kering
Cili hijau
Daun kari
Daun ketumbar
Sedikit serbuk kunyit
Jus perahan lemon
Susu cair
Cheddar cheese

Cara-cara:
1. Gaul udang dengan sedikit garam, chili flakes dan serbuk lada hitam. Masak sekejap dengan butter sehingga separuh masak. Angkat dan ketepikan.

2. Tumis 1 biji bawang merah, 4 ulas bawang putih, 3 tangkai cili kering, 5 biji cili hojau, daun kari dan sedikit daun ketumbar.

3. Masukkan juga sedikit serbuk kunyit dan perahan jus lemon.

4. Tuangkan sedikit susu cair secukupnya.

5. Kemudian masukkan udang yang separuh masak tadi.

6. Akhir sekali, masukkan 1 keping cheese cheddar. Kacau rata.

7. Siap, selamat mencuba!

Kredit: Shidah Daud
Baca juga: Resipi Udang Masak Sos Yang Ringkas & Sedap, Sekejap Je Dah Siap Masak!


Resipi Udang Buttermilk Paling Simple, Gerenti Sedap Menjilat Jari!

Tiada idea nak masak apa menggunakan udang? Apa kata jom cuba resipi udang buttermilk yang sedap dan mudah ini.
Senang saja cara nak buat. Memang menjadi kegemaran anak-anak! Jom lihat bahan-baan dan cara membuatnya di bawah. Selamat mencuba!
Resipi Udang Buttermilk Simple & Sedap

Bahan-bahan:

Udang galah
Buttercup (lagi banyak lagi sedap)
Susu cair setengah tin (nak berkuah letak lebih)
Bawang putih 7 ulas (kisar halus)
Cili api (tumbuk atau kisar halus bersama bawang putih)

Cara-cara:
1. Cairkan mentega. Goreng udang sehingga agak garing. Angkat dan asingkan.

2. Guna mentega bekas udang tadi, tumis bawang putih dan cili api yang sudah dikisar halus.

3. Bila dah agak garing, masukkan susu dan garam.

4. Kacau sebati. Masukkan pula udang.

5. Masak sehingga pekat dan siap!

Selamat mencuba!
Kredit: Fairuz Abu Hassan


Resipi Udang Goreng Kunyit Style Dato’ Rizalman, Pasti Membuka Selera!

Resipi udang goreng kunyit yang paling mudah. Sangat membuka selera jika dimakan dengan nasi panas.
Sesuai juga dijadikan lauk untuk bersahur kerana cara penyediaannya yang ringkas dan cepat.
Resipi yang dikongsi oleh Saudari Amrina Meena ini diilhamkan dari Dato’ Rizalman. Jom cuba!
Baca juga: Lebih 27K Shares, Ini Resipi Udang Masak Thai Yang Mudah & Lazat
RESIPI UDANG GORENG KUNYIT
Bahan-bahan:

Udang bersaiz besar
Minyak untuk menggoreng udang
Bawang merah 4 (hiris)
Bawang putih 3 (hiris)
Bawang holland sebiji (hiris ring)
Sos tomato 4-5 sudu
Kacang peas tin
Cili merah/hijau
Daun bawang
Gula 1 sudu

Cara-cara:
1. Perap udang dengan garam yang banyak dan serbuk kunyit dalam kuantiti yang banyak sehingga ianya jadi seperti selaput kunyit yang tebal.
2. Panaskan minyak, goreng udang yang sudah diperap tadi di dalam minyak yang betul-betul panas.
3. Bila udang dah garing, angkat dan ketepikan seketika.
4. Guna minyak dan kuali yang sama, tumis bawang kecil dan bawang putih. Bila dah keperangan, masukkan bawang holland dan cili.
5. Tuangkan sos tomato.
6. Masukkan kacang peas dan udang yang sudah digoreng tadi.
7. Perasakan dengan gula.
8. Bila bawang holland dah layu, masukkan pula daun bawang.
9. Tutup api, siap. Hidang bersama minyaknya sekali, sedap gaul dengan nasi panas!
Kredit: Amrina Meena
Baca juga: Resipi Udang Buttermilk Paling Simple, Gerenti Sedap Menjilat Jari!


Resipi Udang Kalio Cara Senang, Bahan-bahan Pun Mudah Nak Dapat.
Bagi yang buntu nak masak apa hari ini, apa kata anda cuba resipi kalio udang yang menyelerakan ini. Sangat senang dan bahan pun mudah didapati. Jom cuba!
Teksturnya memang ala-ala percik sedikit dan sangat sesuai untuk mereka yang sukakan makanan yang berlemak sedap ini.
Baca juga: Udang Creamy Tuscan, Resipi Viral Lebih 13K Shares, Sesuai Untuk Menu Keto Diet
Kita ikuti resipi ini dari perkongsian Cik Puan Roslinda Rosli di laman Facebook ini. Memang ringkas dan mudah untuk ikuti cara-caranya.

RESIPI UDANG KALIO

Bahan-bahan:

1 biji bawang besar*
4 biji bawang putih*
Seinci halia*
Seinci kunyit hidup*
Sebatang serai*
2 senduk cili kering yang telah direbus & blend
1/2 kotak kecil santan
Sedikit pes asam jawa
Sedikit air

Cara-cara memasaknya:
1. Blend halus semua bahan*.
2. Tumis sehingga naik bau bahan yg telah diblend & masukkan cili kering.
3. Masak sehingga pecah minyak.
4. Masukkan santan & air ikut tahap kepekatan yg diinginkan.
5. Perasakan dgn sedikit pes asam jawa,garam,gula.
6. Masukkan udang & masak seketika.
7. Boleh masukkan hirisan daun kunyit /hirisan daun limau purut jika suka untuk membangkitkan lagi aroma. Siap untuk dihidang.

Selamat mencuba!
Baca juga: Tip Masak Sambal Tumis Jadi Lagi Sedap, Untuk Telur, Sotong & Udang, Berbeza Petua Tau!


Resipi Udang Masak Berempah, Sangat Lazat & Menyelerakan

Udang merupakan salah satu makanan laut yang sentiasa menjadi kegemaran ramai. Tapi kadangkala tiada idea nak masak apa menggunakan udang kan? Apa kata jom cuba buat udang masak berempah pula.
Cara membuatnya sangat mudah dan tidak menggunakan banyak bahan. Lihat resipi lengkap perkongsian oleh Natasya Qalisya di bawah.
Baca juga: Cara Buat Sup Ikan Gerenti Tak Hanyir, Hirup Panas-Panas Sedapnya!
Cara Buat Udang Masak Berempah
Bahan-bahan:

Udang setengah kilo
2 sudu besar rempah kari babas ayam/ikan.
2 sudu besar serbuk cili
2 sudu besar sos cili
1 sudu besar sos tiram
1 sudu besar Kicap ABC
1 sudu kecik lada hitam
Sedikit garam&perencah secukup rasa
Daun kari [email protected] pelepah
Bawang putih & bawang merah potong
Sedikit air kosong
Minyak untuk menumis

Cara-cara:

Panaskan minyak dan masukkan semua bahan, rempah dan sos kecuali udang sampai pecah minyak. Tambah air sedikit demi sedikit.
Bila dah pecah minyak, baru masukkan udang.
Perasakan dengan garam dan serbuk secukup rasa. Masak sampai sedikit kering dan tutup api.
Kalau suka berkuah, boleh tambah lebih air. Selamat mencuba!

Kredit: Natasya Qalisya


Resipi Udang Masak Merah Stail Thai, Kalau Kering Idea Boleh Cuba Masak Ini

Tiada idea nak masak apa menggunakan udang? Apa kata jom cuba Resipi Udang Masak Merah Stail Thai ini.
Nampak sangat sedap dan menyelerakan. Kalau tak nak pedas, kurangkan cili kisar. Kalau suka pedas, boleh lebihkan.
Nak cuba? Ikut saja resipi yang dikongsikan oleh Puan Ameera di bawah.
Baca juga: Udang Masak Diraja, Penuh Rasa Dan Lemak Lemak Manis, Sedap Sangat!
RESIPI UDANG MASAK MERAH STYLE THAI
Bahan-bahan:

Udang
Garam
Serbuk kunyit
Serai 1 batang
Halia 2 potong besar
1 biji bawang besar
5 ulas bawang putih dicincang
2 sudu makan cili kering kisar
Sos cili 2 sudu makan
Sos tiram 1 sudu makan
Daun limau purut 5 helai
Carrot
Tomato 1 biji
Air
Daun ketumbar

Cara-cara:
1. Bedakkan udang dengan garam dan serbuk kunyit. Panaskan minyak dan gorengkan sekejap.

2. Titikkan serai dan masukkan ke dalam minyak bekas goreng udang tadi.

3. Masukkan halia, bawang besar dan bawang putih. Tumis sehingga layu.

4. Masukkan cili kisar ikut tahap kepedasan yang diingini.

5. Masukkan sos cili, sos tiram, daun limau purut, carrot, tomato dan sedikit air. Masak sekejap saja carrot tu.

6. Hasilnya.

7. Masukkan udang yang digoreng tadi.

8. Akhir sekali taburkan daun ketumbar.

9. Sedia untuk dihidang, selamat mencuba!

Kredit: Ameera
Baca juga: Cara Buat Ayam Percik Pasar Malam, Bersalut Kuah Merah Pekat & Lazat!


Resipi Udang Masak Sos Yang Mudah, 10 Minit Dah Siap Masak

Udang merupakan salah satu makanan laut yang sentiasa menjadi kegemaran ramai. Tapi kadangkala tiada idea nak masak apa menggunakan udang kan? Apa kata jom cuba buat udang masak sos ini.
Cara membuatnya juga sangat mudah dan tak renyah, 10 minit dah siap masak. Jom lihat cara-caranya di bawah.
Cara Buat Udang Masak Sos

Bahan-bahan:

500g udang
1 biji bawang merah**
2 ulas bawang putih**
¼ inci halia**
10 tangkai cili kering**
2 sdb sos tiram
1 sdb sos tomato
3 sdb sos cili

Cara-cara:
1. Kisar halus bahan bertanda (**).
2. Tumiskan bahan yang dikisar halus tadi. Tumis sampai pecah minyak.

3. Bila dah pecah minyak, masukkan air lebih kurang 1/4 cawan.

4. Masukkan segala aneka sos tadi ya. Biarkan kuah sedikit memekat.

5. Masukkan udang.

6. Kalau suka boleh masukkan bawang hiris. Tak suka kalu abaikan.

7. Perasakan dengan garam dan gula secukupnya. Gaulkan semua sampai udang Masak. Matikan api.

8. Siap untuk dihidang, selamat mencuba!

Kredit: Umie Watie


Resipi Udang Masak Sos Yang Ringkas & Sedap, Sekejap Je Dah Siap Masak!

Udang merupakan salah satu makanan laut yang sentiasa menjadi kegemaran ramai. Tapi kadangkala tiada idea nak masak apa menggunakan udang kan? Apa kata jom cuba resipi udang masak sos ini.
Cara membuatnya juga sangat ringkas dan rasanya sedap. Sekejap saja dah siap masak. Jom lihat cara-caranya di bawah.
Resipi Udang Masak Sos Ringkas & Sedap
Bahan-bahan:

Udang 1 kilogram (bersihkan)
Bawang besar 2 biji (potong bulat)
Cili padi 20 biji (potong serong)
Sos cili 1 mangkuk kecil
Kicap manis

Cara-cara:
1. Salutkan udang dengan garam dan kunyit. Kemudian goreng udang sehingga hampir masak, angkat dan ketepikan.

2. Tumis sos cili menggunakan minyak bekas goreng udang tadi.

3. Tambahkan kicap manis dan kacau. (Kalau nak kuah banyak, hanya tambahkan sos cili dan kicap)

4. Masukkan bawang dan cili. Gaul sebati.

5. Akhir sekali masukkan udang yang digoreng tadi.

6. Gaul sebentar dan siap!

Selamat mencuba!

Kredit: Mazlina Haji Ismail


Lebih 27K Shares, Ini Resipi Udang Masak Thai Yang Mudah & Lazat

Tiada idea nak masak apa menggunakan udang? Jom cuba resipi udang masak thai ini.
Bosan juga asyik masak udang masak kunyit ataupun udang masak lemak cili api.
Sekali sekala cuba masak masakan ala thai sedap juga kan. Cara masak pun sangat mudah.
Ikut saja resipi hasil perkongsian oleh Puan Ameera di bawah. Semoga bermanfaat!
CARA BUAT UDANG MASAK THAI
Cara-cara:
1. Bedakkan udang kita dengan garam dan serbuk kunyit. Panaskan minyak Kemudian goreng sekejap sahaja.

2. Bahan utama. Cili tu kalau nak pedas lagi boleh letak lebih. Ni sukatan ibu masak anak anak boleh makan sekali. Bawang merah kecil lagi padu rasanya bila masak macam ni. Cubalah.

3. Kisar sehingga hancur.

4. Pakai minyak udang tadi je. Kalau banyak sangat boleh buangkan sedikit minyak tu. Serai 2 batang, titikkan dan masukkan.

5. Masukkan bahan kisar tadi. Tumis sehingga naik bau.

6. Masukkan 2 sudu makan sos cili, 2 sudu makan sos tiram dan 1 sudu makan sos ikan.

7. Kemudian tuangkan sedikit air, 6 helai daun limau purut dan 1 sudu makan gula.

8. Perasakan dengan mushroom seasoning sesikit (atau ganti dengan secukup rasa).

9. Bila semua bahan dah dikacau sebati, masukkan udang. Gaul lagi sehingga semua bahan mesra.

10. Akhir sekali, taburkan daun ketumbar dan gaul rata,

11. Siap untuk dihidangkan. Selamat mencuba!

Kredit: Ameera


Resipi Udang Spicy Sweet Sour, Sebiji Macam Makan Di Restoran Seafood!

 PENULIS
myResipi

 KATEGORI
Artikel

 POSTED ON
2020-09-25 05:14:47

Udang Spicy Sweet Sour ini merupakan antara menu popular di restoran seafood. Gabungan rasa udang dengan sos masam manis ni memang cukup menaikkan selera makan kita! Haa, apa kata hari ini korang cuba buat Udang Spicy Sweet Sour sendiri di rumah untuk santapan tengahari. Resipi yang dikongsikan oleh Qema Fazri ini sebiji macam makan di restoran seafood! Mudah pun mudah, jom cuba!

Kredit: Qema Fazri

Bahan-bahan:

Udang (dikupas hingga tinggal kaki dan ekor)
Cili kecil ditumbuk lumat (kuantiti atas tahap kepedasan yang diingini)
2 biji perahan limau nipis
Serbuk cili kering kasar
Halia muda (dicincang halus)
Daun ketumbar (dicincang halus)
Gula perang (gula putih pun boleh)

Cara-caranya:

Mula-mula, celurkan dahulu isi udang yang sudah dikupas tadi.

Kredit: Qema Fazri

Sementara itu, gaul sebati cili kecil, perahan air limau nipis, serbuk cili kering, halia, daun ketumbar dan gula.

Kredit: Qema Fazri

Kemudian, perasakan dengan sedikit garam mengikut citarasa sendiri. Boleh juga letak sos ikan kalau ada.

Selepas itu, masukkan isi udang yang sudah dicelur tadi dan gaul sebati.

Kredit: Qema Fazri

Siap! Sedia untuk dimakan bersama seisi keluarga!

Kredit: Qema Fazri


Boleh Cuba Watermelon Meringue Lollipops Sebagai Aktiviti Cuti Sekolah Anak-Anak

Cuti sekolah telah tiba. Apakata kita buat watermelon meringue lollipops dengan anak-anak semasa cuti ini. Main gajet selalu pun tak elok untuk kesihatan, jadi ibu bapa perlu manfaatkan masa dengan perkara atau aktiviti yang berfaedah.
Dia ada rasa manis, lemon dan juga vanilla. Sesuai sangat untuk anak. Pada masa yang sama, mereka pun boleh buat bentuk ikut kreativiti masing-masing. Sesuai juga untuk dijadikan goodies lebih lagi akhir tahun ni banyak kenduri-kendara.
Resipi Watermelon Meringue Lollipops Comel
Bahan-bahan:

3 biji putih telur gred C (100 gram)
3/4 cawan gula kastor (150 gram)
1 sudu teh jus lemon
1 sudu teh esen vanilla
Pewarna merah, kuning, hijau
Coklat chips

Cara-cara:

Satukan putih telur & gula. Kacau dulu hingga sebati.
Kemudian, kacau di atas api dengan cara double boiler hingga gula cair. Angkat & tapiskan ke dalam mangkuk adunan.
Campur jus lemon. Pukul dengan high speed hingga kembang.
Campur esen vanilla & pukul lagi dengan high speed hingga bertanduk (stiff peak). Bila diterbalikkan mangkuk, adunan tidak jatuh.
Bahagi adunan kepada 4 bahagian. Warna merah, kuning, hijau dan putih. Masukkan semua adunan ke dalam piping bag yang berasingan.
Alas dulang pembakar dengan baking paper. Picit adunan putih secara menegak & letak batang lollipop. Selepas itu, picit adunan merah di bahagian atas sebagai isi tembikai.
Masa ni saya dah panaskan oven pada suhu 90. Picit pula adunan putih & hijau secara memanjang di bawah adunan merah tadi sebagai kulit tembikai. Buat step yang sama dengan lollipop tembikai kuning.
Akhir sekali, hias dengan coklat chips sebagai biji tembikai. Bakar pada suhu 90 selama 2 jam, api atas bawah. Meringue lollipop ni pembakarannya memang lama untuk dapatkan kerangupan & tekstur yang cantik je lepas bakar nanti.
Biar sejuk sekejap baru tarik lollipop dari dulang. Tengok warnanya masih sama tak perang depan & belakang sebab ia dibakar dengan suhu perlahan.
Sedia dinikmati. Crunchy sangat. Boleh simpan dalam beg kedap udara atau dalam peti ais.

Kredit: Nor Al-Fatihah T-hah
Baca juga:
Donut Pintal Gebu & Lembut, Resipi Viral Sampai 151k Shares di Facebook


Restoran Gordon Ramsay Bakal Buka Esok di Sunway Resort, Tapi Halal Ke?

Bagi peminat rancangan TV Hell Kitchen dan Masterchef, sememang tak perlu diperkenalkan lagi chef selebriti popular ini iaitu Gordon Ramsay.
Bagi peminat chef Gordon Ramsay, ada berita baik sebab Gordon Ramsay Bar & Grill dilaporkan akan mula dibuka pada esoki (18 Jun 2022) di Sunway Resort, Petaling Jaya! Hiks!
Merupakan restoran pertama yang dibuka diluar UK dan dekorasi dalamannya boleh dikatakan agak elegan dan classy dengan memaparkan portrait The Rolling Stones, Mick Jagger, hero Bond 007, dan ramai lagi.

Lebih menarik lagi, menu klasik seperti Beef Wellington Gordon Ramsay yang terkenal itu bakal dihidangkan di restoran ini!
Baca juga: Jom Cuba Buat Stik Daging Lembu
“Halal Ke?” – Warganet
Walaupun restoran ini menarik perhatioan ramai untuk mengunjungnya, ada di kalangan warganet yang masih was-was dengan status halal.
Ramai di antaranya yang menanyakan adakah ia mempunyai sijil halal dari JAKIM.

Walau bagaimanapun, ada netizen menjelaskan bahawa restoran ini tidak menyediakan makanan berasaskan khinzir (no pork / no lard).

Menerusi laporan Have Halal With Travel, semua bahan masakan dan mentah dari restoran Gordon Ramsay Bar & Grill ini adalah supplier makanan yang halal.
Tapi, bagi restoran yang menghidangkan minuman keras, memang tak akan dapat sijil halal JAKIM.
Jadi, min rasa terpulang pada masing-masing lah untuk merasa atau tak. Tapi kalau dapat jumpa Gordon Ramsay depan mata, mesti korang nak selfie jugak kan? Ahaks.


Restoran KFC, Pizza Hut ganti minuman Pepsi kepada Coca-Cola

KUALA LUMPUR: Coca-Cola Malaysia dan QSR Brands (M) Holdings Bhd, pemilik francais serta pengendali restoran KFC dan Pizza Hut mengumumkan kerjasama beberapa tahun yang menyaksikan Coca-Cola akan menjadi pembekal minuman kepada cawangan makanan segera itu di Malaysia.
“Bermula Ogos (2022), Coca-Cola Malaysia adalah pembekal minuman KFC dan Pizza Hut, menghidangkan pelbagai minuman Coca-Cola menyegarkan di restoran KFC dan Pizza Hut.
“Semua 1,180 restoran KFC dan Pizza Hut di seluruh negara dijangka beralih sepenuhnya untuk menghidangkan produk Coca-Cola menjelang awal September,” kata Coca-Cola Malaysia dan QSR dalam satu kenyataan.
Sebelum kerjasama Coca-Cola Malaysia-QSR, restoran KFC dan Pizza Hut di Malaysia menghidangkan jenama Pepsi kepada pelanggan.
Ketua Pegawai Eksekutif dan Pengarah Urusan QSR, Nehchal Khanna, berkata kumpulan komited untuk meningkatkan tahap perkhidmatan, inovasi dan kepuasan pelanggan.
“Sejak dua tahun lalu, kami mampu berkembang di sebalik cabaran sedia ada dengan menginovasi semua bidang perniagaan dan akan terus berbuat demikian.
QR Brands adalah pemilik francais serta pengendali restoran..
“Kami percaya kerjasama ini akan terus memperluaskan capaian kami dan berharap untuk terus menggembirakan pelanggan,” katanya.
Pengarah Francais Coca-Cola Malaysia, Amruta Vaidya, berkata Coca-Cola, KFC dan Pizza Hut percaya dengan falsafah serupa iaitu menjadikan hidangan lebih enak dinikmati untuk rakyat Malaysia.
“Di Coca-Cola, falsafah kami sebagai sebuah jenama dan syarikat adalah sentiasa untuk menjadi sebahagian dan meraikan saat-saat apabila rakan serta keluarga menikmati hidangan bersama minuman Coca-Cola atau mana-mana minuman kami yang enak dan menyegarkan,” katanya.
Produk popular, Coca-Cola Zero Sugar, yang akan disediakan di cawangan KFC dan Pizza Hut, adalah sebahagian daripada portfolio ‘Simbol Pilihan Lebih Sihat’ Coca-Cola Malaysia.
Coca-Cola Malaysia kekal komited untuk menyokong usaha mengurangkan pengambilan gula dalam kalangan rakyat Malaysia sambil memberikan minuman rasa hebat yang digemari ramai.
Sumber: Berita Harian Online


Rev Media Dilantik Rakan Strategik Platform Digital MyMall Untuk Membantu Para Usahawan PKS

Satu memorandum persefahaman telah ditandatangani antara REV Media Group (RMG) dan MyMall melalui SME Bank, mencipta sinergi dalam usaha membantu para usahawan Perusahaan Kecil dan Sederhana (PKS) di Malaysia.
RMG telah dilantik oleh Kementerian Pembangunan Usahawan dan Koperasi (KUSKOP) sebagai rakan strategik untuk inisiatif MyMall ini.
Acara pertukaran memorandum persefahaman antara MyMall dan rakan-rakan strategik telah disaksikan oleh YAB Perdana Menteri, Dato’ Sri Ismail Sabri Bin Yaakob di Jelajah Aspirasi Keluarga Malaysia (JAKM) Selangor bertempat di Rerurai Kementerian Pembangunan Usahawan dan Koperasi (KUSKOP) di Tapak Karnival, Perkarangan Stadium Shah Alam, Selangor Darul Ehsan pada Jumaat lalu.

KUSKOP telah memperkenalkan sebuah platform digital yang dinamakan MyMall. MyMall adalah platform pembangunan ekosistem keusahawanan yang dikhususkan kepada usahawan serta produk-produk tempatan. MyMall merangkumi empat paksi utama; e-dagang, latihan, pembiayaan, dan pemasaran.
Sebagai rakan strategik, RMG akan membantu para usahawan PKS di Malaysia dengan memberikan peluang kepada mereka untuk menggunakan khidmat platform pengiklanan REV Ad Manager (RAM).
RAM adalah gandingan bersama REV Media Group dan Dattel Asia Group, sebuah syarikat data dan analisis pengguna yang menawarkan satu penyelesaian unik dalam memperkasakan jenama dan agensi untuk menyasar audiens berdasarkan pandangan pengguna strategik.
Ketua Pegawai Operasi RMG, Nicholas Sagau berkata, “RMG akan menawarkan akses yang bernilai  RM750 secara percuma kepada para usahawan PKS dan ahli komuniti perniagaan MyMall untuk mereka mula mengiklankan produk dan perkhidmatan perniagaan mereka.

“RAM dikuasakan dengan teknologi Artificial Intelligence (AI) untuk menyasar audiens dengan lebih baik. Kami yakin REV Ad Manager (RAM) dapat membantu para usahawan ini mendapatkan capaian yang lebih luas dan dapat memanfaatkan data dari platform ini untuk membuat keputusan pemasaran yang baik,” tambahnya.
Para usahawan PKS akan dibantu oleh REV Marketing Partners, rakan kongsi platform RAM untuk proses pemasaran produk dan perkhidmatan di MyMall.
Dengan menggunakan platform REV Ad Manager, usahawan PKS boleh mengiklankan produk mereka secara terus dan memanfaatkan 15.8 juta pelawat unik pada rangkaian audiens RMG di jenama-jenama terkemuka seperti Berita Harian, Harian Metro, New Straits Times dan banyak lagi.
Sebagai penerbit digital terkemuka di Malaysia, REV Media Group menyambut baik inisiatif ini dan sentiasa berusaha untuk membantu proses pemasaran para usahawan tempatan ke tahap yang lebih baik.


Rev Media Group Ambil Alih Tantannews, Portal Berita Sosial Popular Berbahasa Cina

Penerbit digital terkemuka, REV Media Group Sdn Bhd. telah mengambilalih aset harta intelek portal berita sosial popular Cina, Tantannews, dari Monster Scape Sdn Bhd.
Pengambilalihan ini untuk mengembangkan dan mengukuhkan lagi capaiannya dalam kalangan komuniti berbahasa Cina dalam talian. Anak syarikat Media Prima Berhad yang merupakan kumpulan media terkemuka dan terbesar di Malaysia ini telah mengambil alih domain laman web, Tantannews.com, dan segala aset media sosial yang berkaitan.
Kekukuhan Tantannews yang mempunyai lebih dari 7 juta pengguna dan 20 juta paparan halaman setiap bulan akan menyumbang kepada perniagaan digital REV Media dan strategi penyelesaian media untuk para pengiklan. Pengambilalihan ini juga untuk mengembangkan dan mengukuhkan lagi capaiannya dalam kalangan komuniti berbahasa Cina dalam talian.

Dilancarkan pada 2013, Tantannews ialah portal berita sosial dan kandungan Cina yang memfokuskan kepada berita terkini dan kisah hiburan, pelancongan, fesyen dan gaya hidup. Penambahan Tantannews akan mencepatkan pertumbuhan Rangkaian Cina REV Media yang merangkumi jenama popular di pelbagai platform termasuk Viralcham, Rojaklah, 8TV dan 8FM.
Media Prima menjangkau lebih 98% penduduk Malaysia, dan audiens dari semua peringkat umur dan segmen pasaran melalui pelbagai platform media dan jenamanya. Usaha pengambilalihan Tantannews oleh REV Media ini bagi memperkukuhkan capaian penonton Cina Kumpulan serta melengkapkan strategi Media Prima untuk kekal sebagai kumpulan media terkemuka Malaysia.

Ketua Pegawai Eksekutif REV Media Group, Samuel Wee berkata, “Ini merupakan pengambilalihan yang strategik dan mengujakan untuk REV Media Group kerana terdapat peningkatan dalam permintaan untuk kandungan bahasa Cina daripada audiens kami, terutamanya daripada mereka yang cenderung membaca kandungan berita.
Pengambilalihan Tantannews mengukuhkan lagi kedudukan kami sebagai penerbit digital terkemuka di seluruh kumpulan pasaran di Malaysia. Kami akan terus mencari lebih banyak pengambilalihan dan perkongsian untuk memacu pertumbuhan bagi REV Media Group.”

Pengasas Tantannews, Sean Teoh berkata,“Kami gembira melihat Tantannews terus berkembang di bawah kepimpinan Sam dan pasukan REV Media, dan sebagai sebahagian daripada kumpulan media terbesar di Malaysia. Kami memulakan Tantannews 10 tahun lalu dari laman Facebook untuk membolehkan pengguna membincangkan berita di media sosial.
Pada kemuncaknya, laman web ini mempunyai lebih daripada 7 juta pengguna dan 20 juta paparan halaman setiap bulan. Melangkah ke hadapan, saya dan pasukan saya di Monster Scape telah memutuskan untuk menumpukan lebih pada teknologi dengan melaburkan sumber dalam pembangunan sistem pengurusan kandungan kami sendiri yang boleh digunakan untuk membangunkan pelbagai jenis kandungan, serta pasaran kandungan di mana lebih daripada 6,000 wartawan mudah alih sambilan mencipta kandungan secara sambilan.
Matlamatnya adalah untuk mewujudkan sekumpulan pencipta kandungan di seluruh rantau dalam format video, visual dan teks yang menyumbang maklumat berita dan komuniti.”


Rev Media Group Kekal Unggul, Menang Penerbit Digital Terbaik Buat Kali Ketiga Berturut-Turut

Syarikat kepada banyak jenama terkenal, REV Media Group (“RMG”) sekali lagi telah dinobatkan sebagai ‘Penerbit Digital Terbaik’ buat kali ketiga berturut-turut oleh Malaysian Digital Association (“MDA”) d Awards 2022, malam tadi.
Kemenangan Anugerah Emas buat kali ketiga berturut-turut setelah kategori ini diperkenalkan pada tahun 2019 mengukuhkan lagi visi RMG untuk menjadi syarikat digital Malaysia #1 dari segi capaian, pengekalan dan hasil.
REV MEDIA GROUP MENANG PENERBIT DIGITAL TERBAIK

Ketua Pegawai Eksekutif RMG, Samuel Wee berkata bahawa semua ini tidak akan berlaku tanpa teras DNA syarikat, iaitu para pekerja.
“Setiap orang memainkan peranan yang sangat penting dalam menjadikan siapa kami pada hari ini dengan usaha dan dedikasi mereka yang tidak pernah putus. Jadi, segala kepujian adalah kepada mereka. Mari bersama-sama kita teruskan usaha agar lebih banyak kejayaan dapat dicipta”, tambahnya.
Selain itu, Ketua Pegawai Operasi RMG, Nicholas Sagau, menjelaskan kejayaan buat kali ketiga secara berturut-turut ini merupakan satu penghormatan dan akan dijadikan sebagai pembakar semanagat untuk lebih bersungguh-sungguh dalam memberikan yang terbaik.

MENANG ANUGERAH PERAK UNTUK KEMPEN INTEGRASI MEDIA TERBAIK
Bukan itu sahaja, RMG juga telah memenangi Anugerah Perak untuk Kempen Integrasi Media Terbaik melalui kempen Disney+ Hotstar Launch 2021. Stephanie Wong Pui Tse, Ketua Pegawai Operasi, Media Prima Omnia dan Adrina Choy, Pengurus Besar Jualan, REV Media Group turut hadir bersama menerima anugerah tersebut.
RMG menetapkan matlamat yang strategik untuk terus memanfaatkan kedudukan utama mereka menggunakan ‘Best in Class Adtech & Martech’ (Advertising & Marketing Technology).

Setiap bulan, lebih 15,851,000 juta rakyat Malaysia mengakses aset digital RMG (Media Prima), jadi penggunaan teknologi yang terbaik akan bergerak seiring dalam memberikan pengalaman terbaik kepada pengguna RMG dan pengiklan mereka.\
d Awards dianjurkan oleh Malaysian Digital Association untuk mengenal pasti dan menghargai bakat, agensi, jenama, penerbit dan pembekal perkhidmatan digital yang menerima dan menggunakan teknologi digital.


REV Media Group Perkenal REV ID, Bakal Memudahkan Pemasaran Bisnes PKS Dengan Pelbagai Data

Beberapa bulan lepas, REV Media Group (RMG) dan Dattel Asia Group telah bekerjasama memperkenalkan REV Ad Manager (RAM) bagi membantu para pemilik perusahaan kecil dan sederhana (PKS) memasarkan produk serta jenama mereka agar lebih dikenali ramai dengan mudah.
Terbaru, REV Media Group memperkenalkan ‘REV ID’ iaitu ciri log masuk tunggal yang menggabungkan semua data di website REV. Kini telah dikembangkan kepada data Digital Out Of Home (BIGTREE), E-dagang (Wowshop) dan On-ground (Jom Heboh) untuk mencipta penonton tunggal yang unik.

Ini akan memberi kelebihan kepada pengiklan untuk mendapatkan insights yang lebih baik untuk kempen pemasaran mereka dimana menghubungkan pelbagai data seperti minat kandungan dan data lokasi luar rumah.
Pada tahun 2021, REV telah selesai beralih dari third-party cookies merentas semua tapak web utama. Terkini, REV ID mempunyai lebih daripada 27 juta data pihak pertama aktif bulanan yang unik. Pengiklan kini boleh menyasarkan tapak web premium tempatan Malaysia dan pada masa yang sama menyokong ekosistem tempatan.
Bukan itu sahaja, penyepaduan saluran omni selanjutnya membolehkan pengiklan merancang kempen dengan lancar dan mengaktifkan penonton di kedua-dua inventori digital dan inventori Digital Out-Of-Home (“DOOH”) dengan cara yang lebih berkesan.

Ketua Pegawai Eksekutif REV, Samuel Wee berkata, “Kami teruja untuk menawarkan kepada pengiklan penyelesaian saluran Omni yang lebih baik yang disokong oleh data”.
REV merancang untuk mengembangkan penawarannya dengan membina data pihak pertama omnichannel yang lebih kukuh dalam kumpulan dan menggunakan data ini untuk menangani inventori pada DOOH dan banyak lagi yang akan diumumkan kelak.

Setiap bulan, lebih 13.3 juta rakyat Malaysia melayari aset digital REV, jadi ia teknologi terbaik dan akan memberikan pengalaman terbaik kepada pengguna RMG dan pengiklan mereka.


Rindu Masakan Thailand? Ini Resepi Mee Celup Ala Thai Yang Korang Kena Cuba!

Sajian Mee Celup boleh dikatakan agak popular di sekitar negeri Kelantan dan Siam. Tetapi hidangan ini juga masih banyak dijual di kedai-kedai tomyam kerana tukang masak mereka kebiasaanya adalah orang Siam.
Rasa Mee Celup Ala Thai ini juga tidak sama dengan mee atau mihun sup utara. Cara penyediannya juga mudah. Jadi apa kata kita cuba resepi Mee Celup ala thai yang dikongsikan oleh Fatyn Nur Syahira di Facebook.
PENULISMyResipi
MASAKANNusantara
TAHAP KESUKARANMedium
RESEPI MEE CELUPSajian Mee Celup boleh dikatakan agak popular di sekitar negeri Kelantan dan Siam. Tetapi hidangan ini juga masih banyak dijual di kedai-kedai tomyam kerana tukang masak mereka kebiasaanya adalah orang Siam.
Rasa Mee Celup Ala Thai ini juga tidak sama dengan mee atau mihun sup utara. Cara penyediannya juga mudah. Jadi apa kata kita cuba resepi Mee Celup ala thai yang dikongsikan oleh Fatyn Nur Syahira di Facebook.
BAHAN-BAHAN UNTUK KUAH SUP
Boleh pilih ayam, daging atau tulang lembu

Daun ketumbar

 Kicap pekat

Sos ikan

Perencah sup thai

Minyak bawang putih

Kredit: Fatyn Nur Syahira
BAHAN UNTUK MEE DAN HIASAN
Boleh guna bihun, maggi atau mee

Kangkung, taugeh atau daun bawang

Fishball atau crabstick

Isi ayam atau daging

Limau kasturi

Cili jeruk (optional)

Kacang tanah tumbuk (optional)

Cili serbuk thai

Bawang putih goreng
CARA PENYEDIAAN KUAH
Masukkan air separuh periuk dengan ayam, daging atau kalau ada tulang pun boleh juga. Sebab nanti kuah akan jadi lagi manis dari hasil rebusan daging dan tulang tadi.

Bila dah mendidih, masukkan akar daun ketumbar dalam 2 ke 3 pokok dan sos ikan dalam 4 sudu dengan perencah thai 1 paket.

Kemudian masukkan garam dan secukup rasa. Seterusnya, tuang kicap pekat agak mana kita nak kuah tu hitam.

Masukkan minyak bawang putih untuk menambahkan lagi kesedapan kuah. Dalam 3 ke 4 sudu pun sudah mencukupi.

Tutup periuk biar sampai kuah tu mendidih. Taburkan hirisan daun ketumbar dan boleh angkat toskan daging/ayam. Dah sejuk boleh hiris untuk buat makan nanti.

Kredit: Fatyn Nur Syahira
CARA HIDANGKAN MEE DAN BAHAN HIASAN
Celur mee kemudian toskan dan letak tepi. Kangkung dengan taugeh jangan lupa celur dulu.

Hidang sayur dalam bekas bersama fishball, crabstick, serbuk cili, limau kasturi, daun bawang, hirisan daging dan ayam tadi. Kalau nak hidang sekali gula, garam, bawang putih goreng, cili jeruk atau yang lain pun boleh juga.

Kredit: Fatyn Nur Syahira
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Rindu Nak Makan Masakan Kampung? Jom Cuba Resepi Nasi Kapit Sambal Nyior Cara Kelantan!

Nasi kapit ini adalah lebih kurang sama seperti nasi impit cuma cara masaknya berbeza sedikit. Kebiasaannya orang luar akan makan nasi impit bersama kuah kacang tetapi belah pantai timur, mereka akan makan nasi kapit ini bersama sambal nyior.
Mudah sahaja cara makannya hanya cicah sahaja nasi kapit ini bersama sambal nyior. Kalau korang tak pernah cuba boleh lah buat di rumah. Jom cuba resepi mudah nasi kapit sambal nyior ala Kelantan ini.
Bahan-bahan (nasi kapit)

1 cawan beras
3 cawan air

CARA PENYEDIAAN

Basuh beras sehingga bersih dan masukkan air .
Masukkan ke dalam pressure cooker.
Tekan butang congee atau pun sup.
Biarkan sehingga wap keluar, apabila dah nampak sudah masak baru boleh buka penutup periuk.
Angkat periuk itu kemudian tekanitekan nasi tersebut biarkan padat. Guna senduk kayu sahaja dan tekankan biar padat dan nampak kemas.
Apabila sudah sejuk baru boleh potong.

Bahan-bahan (sambal nyior)

Sebiji kelapa
Ikan
10 biji bawang merah kecil
3 batang serai (dihiris)
Garam
Gula nise

Cara Penyediaan

Goreng kelapa parut sehingga keperangan. Pastikan ia tidak hangit.
Panggang ikan sehingga masak, jangan letak garam. Lebih banyak ikan, lebih sedap.
Campurkan semua bahan bersama bawang dan serai yang dihiris.
Masukkan galam dan gula secukup rasa dan kisar atau tumbuk semua bahan sehingga hancur.
Siap dan boleh dimakan.

Sumber: Wan Ros Ina Lina


Risau Daun Bawang & Daun Sup Cepat Rosak? Ini Cara Penyimpanan Yang Betul, Confirm Menjadi!

Kebiasaannya kalau kita beli sayur, mesti dalam 3-4 hari sekejap je sayur tu dah layu dan lama-lama ia menjadi lembik atau pun kering. Bila dah jadi macam tu, nak masak pun dah tak sedap sebab dah tidak segar kan?
Jadi, jom cuba tips mudah nak simpan daung bawang dan daun sup supaya tahan lebih lama hanya menggunakan plastik aiskrim.

1. Cuci bersih dan buang akar daun
Sebelum nak simpan daun bawang dan daun sup, cara pertamanya adalah dengan mencuci daun-daun tersebut dengan bersih untuk menghilangkan segala kekotoran dan potong lalu buang akar daun tersebut.
2. Sediakan plastik aiskrim
Selepas mencuci bersih dan buang akar daun tersebut, masukkan daun di dalam plastik aiskrim. Boleh di beli di kedai-kedai runcit yang berdekat.
3. Masukkan air dan ikat plastik ketat-ketat
Masukkan air ke dalam plastik tersebut sehingga daun-daun itu tenggelam dan ikat plastik tersebut dengan ketat untuk mengelakkan air daripada keluar dan untuk mengekalkan daun sentiasa segar.
4. Masukkan di dalam peti ais
Selepas selesai ikat, masukkan plastik tersebut kedalam peti ais masukkan di bahagian sayur. Supaya suhu tersebut sesuai dengan sayur dan tidak menjadikan sayur itu mudah layu ataupun rosak. Selamat mencuba!
Sumber: Intan Nursyazana


Rojak Buah Memori Daun Pisang Diva AA

PENULISmyResipi
KATEGORIKongsi Resipi
POSTED ON2020-11-25
Kalau petang-petang ni pekena rojak buah mesti sedapkan sambil menikmati semangkuk cendol. Perghhh sedap sungguh! Tapi ye la nak buah rojak buah macam susah je… Haaaa, jangan risau meh sini admin kongsikan resipi yang mudah untuk anda nikmati dirumah!
Bahan-Bahan Kuah Rojak

250 ml kicap lemak manis

200 gm sos cili

200 gm cili kisar

250 gm gula pasir

250 gm gula merah

50 gm sos tomato

1 inci belacan

Bijan

2 sudu besar otak udang

Buah-Buahan

Jambu batu

Sengkuang

Nenas

Betik

Mangga Muda

Timun

Jambu air

Kedondong

Cara-cara
Campur semua bahan kuah itu tadi kecuali bijan
Kemudian masakkan diatas dapur
Setelah kuah agak pekat taburkan bijan
Siap dihidangkan dengan buah dibasuh bersih dan dipotong


Roti Asyik Tak Habis, Buat Roti Telur Berhantu Macam Ni Confirm Laku!

Kalau nak pastikan roti habis sebelum tamat tempoh, ibu-ibu boleh cuba buat roti telur berhantu ini. Dijamin habis licin anak-anak makan.
Senang pula cara nak membuatnya nak, hanya perlu menggunakan 3 bahan iaitu roti, susu dan telur. Langkah memasaknya juga sangatlah ringkas.
Selepas ini tiada lagi roti terbuang kerana tidak habis sehingga roti telah tamat tempoh dan menjadi berkulat.
Baca juga: Cara Buat Akok Kedut Hanya Guna Pembakar Roti, Mudah & Cepat!
Cara Buat Roti Telur Berhantu
Bahan-bahan:

6 keping roti
2 biji telur
2 sudu susu pekat

Cara-cara:
1. Ambil sekeping roti. Potong roti kepada empat bahagian. Ulang sehingga roti habis. (kuantiti roti mengikut pilihan masing-masing)
2. Pecahkan telur ke dalam mangkuk dan masukkan susu pekat. Kacau sehinga sebati menggunakan garfu.

3. Ambil sepotong roti, celup ke dalam telur tadi. Pastikan kedua-dua bahagian roti bersalut rata dengan telur.

4. Kemudian, sedia untuk menggoreng roti. Anda boleh pilih mahu menggoreng roti tanpa menggunakan minyak atau kurangkan minyak.

5. Bila warna dah nampak cantik keperangan seperti dalam gambar di bawah, angkat roti ke dalam pinggan.

6. Sedia untuk dimakan waktu panas-panas. Anak-anak pasti suka! Selamat mencuba.

Kredit: Bahiah Saripuddin
Baca juga: Isi Ayam Banyak? Jom Buat Sosej Homemade, Lebih Sihat Tanpa Bahan Pengawet!


Guna Air Fryer Je, Jom Buat Roti Bakar Telur Goyang Cheese!

Bangun pagi lapar tak tahu nak sarapan apa? Jom cuba buat Roti Bakar Telur Goyang Cheese ni. Bahan basic ada kat dapur je.
Yang paling penting, cara membuatnya sangat mudah hanya menggunakan air fryer. Sambil tunggu masak, boleh mandi atau buat kerja lain dulu.
Kalau ada yang nak cuba, jom baca resipi hasil perkongsian dari Qaisara Qisrtina di bawah. Selamat mencuba!
Resipi Roti Bakar Telur Goyang Cheese
Bahan-bahan:

Roti potong
Telur
Slice cheese
Parsley
Chili flakes
Garlic powder
Lada putih

*perasa boleh ikut kreativiti masing-masing. Apa yang ada dekat dapur.
Cara-caranya:
1. Panaskan air fryer terlebih dahulu selama 3 minit dengan suhu 180°C.
2. Ambil roti. Tekan roti di bahagian tengah menggunakan sudu sehingga berlekuk.
3. Keluarkan bakul air fryer, letakkan roti ke dalamnya.
4. Letakkan sekeping slice cheese di atas roti.
5. Kemudian pecahkan telur ke dalam mangkuk terlebih dahulu dan tuangkan ke atas roti tadi.
6. Taburkan parsley, garlic powder, chili flakes dan lada putih.
7. Roti sedia untuk dibakar dengan suhu 180°C selama 10 minit. Siap! Selamat mencuba.

Kredit: Qaisara Qistina
Baca juga: Resipi Roti Bakar Ala Old Town Coffee, Guna 3 Bahan Ini
Baca juga: Hilang 32KG, Wanita Kongsi 8 Idea Menu Diet Yang Berasaskan Roti


Roti Boy Cara Mudah Guna Sukatan Cawan, Aroma Kopi Rasa Lemak Manis!

Jika suka makan ‘Roti Boy’ mak-mak boleh buat sendiri di rumah. Memang sedap semerbak bau kopi dan rasanya pula lemak-lemak manis.
Nak buat pun mudah, guna sukatan cawan je, tak perlu nak timbang guna alat penimbang. Sesuai buat untuk minum petang untuk keluarga.
Baca juga: Resipi Roti Bakar Ala Old Town Coffee, Guna 3 Bahan Ini
Boleh cuba resipi yang dikongsikan oleh Ida Zaida ini.

RESIPI ROTI BOY CARA MUDAH

Bahan A:

1/4 cawan Air sejuk
2 sudu yis
1 sudu gula
1 sudu susu pekat (saya guna susu tepung anak je 2 sudu)
2 cawan tepung
1 biji telur kuning
1 sudu butter

Bahan B: Topping

1 sudu butter
4 sudu gula perang (bergantung nak banyak mana)
1 biji telur
Air bancuhan nescafe(saya guna 3in1)
2 sudu tepung gandum
1 sudu tepung jagung

Cara Membuat (Doh Roti):
1. Satukan semua bahan-bahan A ke dalam mangkuk. Uli sampai sebati. Saya uli dengan mixer sekejap je dah gebu) nak uli dengan tangan pun boleh.
2. Bentukkan doh bulat-bulat, bubuh sedikit potongan butter berserta sedikit gula (bagi rasa lemak-lemak manis).
3. Bila doh dah mengembang elok. Letak topping barulah dibakar.
4. Bakar suhu 170 selama 20 minit hingga masak (mengikut oven masing-masing.
Bahagian topping:
1. Satukan semua bahan B bersama air bancuhan nescafe (2 sudu nescafe+2 sudu air panas) kalau guna nescafe 3in1 1 paket,tanpa perlu dibancuh dengan air, masukkan je terus. Kacau rata sampai sebati dan boleh letak atas roti dan bakar.
Siap untuk dihidang dan selamat mencuba~


Roti Canai Homemade Ringkas & Mudah, Tak Perlu Pening Dah Nak Fikir Menu Makan Pagi

PENULISmyResipi
KATEGORIArtikel
POSTED ON2020-11-11 04:15:14
Roti canai antara sajian sarapan kegemaran ramai. Lihat sahaja restoran yang menjual roti canai, pasti penuh dengan pelanggan. Lebih enak jika dihidangkan dengan kuah kari serta sambal yang power. Anda nak cuba buat sendiri roti canai untuk keluarga? Jom belajar cara-cara pembuatannya dengan resepi yang dikongsikan oleh Hanifah Emeliah di laman Facebooknya.

Kredit: Hanifah Emeliah

Bahan-bahan:

Tepung gandung 1kg
Gula
Garam
Air suam
Planta 2 sudu
Minyak masak 3 sudu
Kuning telur sahaja (sebiji)

Kredit: Hanifah Emeliah

Cara-cara:

Larut kan garam,gula bersama air suam.
Planta,telur dan minyak masak dan gaulkan bersama tepung tadi.
Masuk kan air tadi sedikit demi sedikit.
Uli sampai doh tak melekat di tangan
Jika lembik tambahkan tepung. Kalau keras renjiskan air dan uli semula.
Siap uli kemudian biarkan dlm 10 minit. Kemudian boleh buat doh bulat-bulat.
Doh tadi sapu dengan Planta. Biar semalaman kemudian boleh ditebar.

Kredit: Hanifah Emeliah

Kredit: Hanifah Emeliah

Selamat Mencuba
Kredit: Hanifah Emeliah


Buat Sendiri Roti Canai Homemade, Tak Perlu Tebar Tapi Tetap Nipis & Garing

Roti canai merupakan sarapan yang sangat sinonim dalam kalangan rakyat Malaysia.
Lagi-lagi roti canai yang ditebar nipis. Memang rangup sungguh, cicah dengan kuah kari dan dal.
Rupanya mudah saja kalau anda nak cuba buat sendiri roti canai di rumah. Jangan risau kalau tak pandai tebar, ada cara supaya ia menjadi nipis elok.
Jom baca perkongsian oleh Puan Rahman Rosmin di bawah.
Resipi Roti Canai Homemade
Bahan-bahan:

1/2 kg tepung gandum
1 sudu besar minyak masak
2 sudu besar susu pekat
1 biji telur
1 sudu kecil garam
1 cawan air (anggaran sahaja, tuang sedikit-sedikit sehingga menjadi doh)

Cara-cara:
1. Satukan susu, telur, garam dan air. Kacau sampai larut.
2. Masukkan tepung dan minyak dalam bekas. Kemudian tuang bancuhan susu tadi sambil uli sehingga menjadi doh yang licin dan lembut.
3. Buat bulat-bulat anggaran 75g-80g setiap bola.
4. Sapu setiap bola dengan marjerin dan letak dalam bekas. Tuang sedikit minyak masak. Perap adunan selama 6-7 jam atau semalaman. Paling kurang 4 jam dah boleh tebar.

5. Kalau tak pandai tebar, tarik-tarik sahaja belakang dulang macam mak-mak kita buat dulu. Yang penting jadi nipis.

6. Kemudian goreng seperti biasa, minyak jangan terlalu banyak.

Kredit: Rahmah Rosmin
Baca juga: Jom Buat Sendiri Tauhu Telur Homemade. Dijamin Sedap, Bersih & Halal


Baru Tinggal Roti Canai Sekejap Atas Meja, Si Bulus ‘Ngap’ Berjemaah

Gelagat lucu dan manja si bulus pastinya membuatkan kita merasa tak bosan bila berada di rumah. Ramai di kalangan kita yang sememangnya gemar untuk memelihara kucing kerana ini.
Lagi-lagi kucing berwarna oren atau oyen, ada je perangai pelik dan kelakar yang akan dibuatnya.
Baru-baru ini, tular satu video di mana beberapa ekor kucing yang dijaga dari rumahnya ‘menyerbu’ roti canai yang dibeli dan raih perhatian netizen.
Baca juga: Resepi Wet Food Kucing Homemade Guna 3 Bahan Ini, Bulu Makin Sihat & Gebu
Menerusi video yang dimuat naik di TikTok @eena-sim, wanita tersebut baru saja pulang dari membeli roti canai dan menghidangnya di atas meja untuk dinikmati.
Video Penuh:

 @eena_sim
Kucing ke ape ni semua benda nk di mkn🤦🏻♀🤦🏻♀
 ♬ original sound – Eena Sim – Eena Sim

Boleh dilihat dari paparan video di atas, wanita tersebut tinggal sekejap untuk mengambil air di dapur, tak disangka bila datang kembali, kucing-kucingnya dah pun ‘ngap’ roti canai tersebut secara berjemaah.
“Mami tinggal sekejap sahaja. Korang ni! Kucing ke apa korang ni? Semua nak makan, hei! Habis semua makan roti canai, mami nak makan apa? Kuah?”, tanyanya pada kucing-kucing itu yang sedang asyik memakan makanannya.
Meninjau di ruangan komen, rata-rata warga netizen terhibur melihat gelagat kucingnya yang selamba makan roti canai yang dibeli.
Bukan itu sahaja, ada juga netizen yang menyamakan situasi tersebut dengan anaknya. Manakan tidak, pantang buka makanan yang dibeli, pasti tak sabar-sabar dan terus serbu!
Antara komen netizen:

Boleh lah ajak si bulus lepak mamak lepas ni ngeteh kah!


Roti Canai Tempat Kedua Dari 50 ‘Street Food’ Tersedap Di Dunia, Menurut Kajian

Roti Canai Malaysia menduduki tempat kedua dari senarai 50 ‘Street Food’ Terbaik Dunia oleh Taste Atlas, sebuah travel-guide yang gemar membuat ranking makanan di seluruh dunia.
Dikongsi di Instagramnya semalam, roti canai bagaimanapun berkongsi mata yang sama iaitu 4.8 dengan Guotie – sejenis dumpling ‘yang popular di China yang menduduiki tempat pertama untuk ranking street food tahun 2023 ini.
Baca juga: Buat Sendiri Roti Canai Homemade, Tak Perlu Tebar Tapi Tetap Nipis & Garing
Menerusi tinjauan penulis dalam Instagram @thetasteatlas, mereka telah membuat satu posting tentang penilaian kepada makanan jalanan yang terbaik berdasarkan kajian maklum balas di kalangan umum.
Posting yang berbentuk grafik tersebut telah menunjukkan 50 senarai street food di dunia yang mendapat rating terbaik.

Malah, roti canai juga berjaya mengalahkan beberapa pesaiang yang memiliki reputasi yang lebih mendunia. Antara makanan tersebut adalah espestos (Sepanyol), carnitas (Mexico), Ban Mi (Vietnam).
Bukan itu sahaja, roti canai juga berjaya mengatasi makanan jalanan yang lebih popular seperti taco (Mexico), kaarage (Jepun) dan kebab (Turkiye).
Berbeza dengan kedudukannya dalam Senarai Manisan Bergoreng Terbaik Dunia, pisang goreng asal Indonesia hanya menduduki tangga ke-40 dalam senarai kategori ini.
Kaarage Jepun menduduki tempat keenam.
Karaage ialah teknik menggoreng Jepun yang sering digunakan untuk menyediakan ayam. Ayam diperap dalam campuran kicap, sake dan gula, kemudian disalut dengan pati arrowroot dan digoreng.
Bánh mi Vietnam yang popular berada di tempat ketujuh, diikuti oleh peirogi, ladu yang disumbat dari Poland, dan esquites, makanan jalanan Mexico yang biasanya dimakan sebagai snek semasa dalam perjalanan.
Ia dibuat dengan biji jagung matang, epazote dan garam.
Cochinita pibil, hidangan daging babi Mexico yang berasal dari Yucatan meraih tempat ke-10.
Kegemaran popular lain dalam senarai ialah bubur ayam (bubur ayam), kebab doner, shawarma dan dosa.
Diklasifikasikan sebagai makanan jalanan Indonesia, bubur ayam berada di kedudukan ke-13. Kegemaran Indonesia lain ialah tempe mendoan (tempat ke-14), pempek (ke-37), pisang goreng (ke-40) dan serabi (ke-41).

Sumber: Taste Atlas


Roti Canai Terlalu Liat Sampai Tak Hancur, Wanita Itu Tergigit..

Menu roti canai sangat sinonim dengan rakyat Malaysia terutamanya, ketika sarapan pagi atau lepak di kedai mamak. Ia telah menjadi kesukaan kita bahkan terdapat pelbagai roti seperti roti telur dan juga roti sardin.
Yang paling sedap adalah bila roti itu ditambah dengan kuah yang banjir. Perkara itu sangat signifikan dengan semua yang suka duduk di mamak.
Penat kunyah roti canai liat, tetapi rupanya itu adalah tali mop
Apa yang terjadi kepada wanita ini sehingga video yang dimuat naik ke akaun Tiktok miliknya ‘viral’ baru-baru ini.

Video yang dikongsi oleh yonabii_ yang merupakan rakan kepada mangsa itu telah menunjukan reaksi kawannya seperti sedih dan trauma kerana telah menjumpai benda yang tidak diingini di dalam makanan miliknya.
Perkongsian ini membuatkan ramai netizen berkongsi pengalaman mereka semasa berada di kedai mamak. Ada juga yang seakan-akan telah ‘boikot’ mamak kerana perkara yang pernah terjadi kepada mereka dahulu kala.

Namun perkara itu dapat dielakkan jika pelanggan dapat membuat pilihan bijak dengan pergi ke restoran atau kedai yang lebih bersih persekitarannya.

 @yonabii_
trauma member #fypシ #fypmalaysia #fypberanda #mamakontraciocia
 ♬ Penang kalau hari2 macam ni – Bubih

Baca juga:
Bangla Makan Nasi Lauk Bawang & Cili Raih Perhatian Netizen, Rupanya Ini Sebabnya..


Roti Hampir Expired? Buat Bingka Roti Macam Ni Sedap Juga, Baru Tak Membazir

Setiap kali beli roti, susah betul nak habiskan satu bungkus tu. Kadang-kadang, roti terbuang begitu saja. Selepas ini jangan membazir lagi, roti tak habis boleh dibuat bingka roti.
Senang sangat cara penyediaan bingka roti ini, tak sampai setengah jam dah siap buat. Enak dimakan pada waktu petang bersama secawan teh panas.
Jom lihat resipi lengkap di bawah yang merupakan hasil perkongsian oleh Lana Marina. Semoga bermanfaat!
Resipi Bingka Roti Mudah
Bahan-bahan:

6 keping roti putih
2 cawan santan
1 cawan susu segar full cream (boleh buat 3 cawan santan kalau tak nak letak susu)
1/2 cawan gula pasir (kalau nak manis, lebihkan gula)
1 sk garam
1 sk esen vanilla
Tepung gandum 1 cawan
2 biji telur

Cara-cara:
1. Dalam satu bekas, carikkan roti. Masukkan 2 cawan santan. Tekan menggunkan susu supaya roti terendam. Ketepikan.

2. Kisar 1 cawan santan/susu full cream bersama gula, garam, esen vanilla, telur dan tepung gandum. Tak perlu kisar lama sangat, cukup nak bagi sebati saja.

3. Tuangkan bahan kisar ke dalam bekas roti yang direndam tadi.

4. Kacau rata.

5. Ambil loyang, sapukan minyak dan alaskan dengan baking paper. Boleh sapu marjerin untuk gantikan minyak.

6. Tuangkan adunan ke dalam loyang. Panaskan oven dahulu selama 10 minit. Kemudian baru masukkan loyang tadi dan bakar pada suhu 180 celcius selama 45 minit. Kalau suka rangup dan garing, bakar selama 1 jam menggunakan api atas bawah.

7. Bila dah siap bakar, sejukkan dahulu baru dipotong supaya mudah untuk dipotong dan tidak melekat.

Selamat mencuba!

Kredit: Lana Marina
Baca juga: Roti Asyik Tak Habis, Buat Roti Telur Berhantu Macam Ni Confirm Laku!


Roti Jala Jelita Sukatan Cawan Cara Mudah, Memang Lembut Sampai Ke Malam!

Jom buat Roti Jala Jelita guna sukatan cawan untuk juadah hari ini. Memang sedap dinikmati pada waktu petang bersama teh atau kopi panas.
Biasa makan roti jala warna kuning kan? Tapi tahu tak sekarang ni ada pelbagai warna roti jala. Ada warna merah, hijau, kuning, biru dan yang terbaru sekarang ni adalah roti jala jelita ini.
Baca juga: Kuih Angku Versi Halal (Kuih Tradisional Cina) Lain Warna Lain Intinya, Tapi Sedap!
Jom ikuti resipi unik dari perkongsian Nor Azaliza Tarmizi atau lebih mesra dipanggil Cikgu Liza ini. Nampak menarik dan senang untuk kita follow. Step by step sama saja macam kita buat roti jala yang biasa kita makan tu.
Memang lawa dan jelita roti jalanya sampai sayang pula nak makan. Instagrammable sangat!
Bagi yang nak belajar buat roti jala jelita yang sedap, boleh ikut resipi yang MyResipi kongsikan di bawah ini. Semoga ia bermanfaat buat korang semua.

RESIPI ROTI JALA JELITA SUKATAN CAWAN

Bahan-bahan:

3 cawan tepung gandum – 390gm
1 sudu teh garam halus
1 biji telur gred A
1 cawan susu cair
2 cawan air
2 1/2 sudu makan minyak masak
Pewarna (mengikut citarasa masing-masing)

*Sukatan ni semua guna measuring cup dan measuring spoon
Cara-cara membuat:
1. Satukan semua bahan kecuali pewarna ke dalam mangkuk adunan dan kacau rata.
2. Masukkan adunan ke dalam mesin pengisar dan kisar hingga halus dan sebati. Adunan akan jadi tidak terlalu pekat dan tidak terlalu cair.
3. Asingkan adunan mengikut warna yang dikehendaki. Warna tak perlu banyak sangat sebab bila masak warnanya jadi lebih gelap.
4. Panaskan kuali non-stick dan jalakan adunan. Gunakan api perlahan dan lengserkan sedikit minyak sesekali untuk menjala adunan.
5. Angkat roti jala apabila sedikit garing atau tidak melekat dan gulungkan. Jangan terlalu garing, nanti roti jala patah bila digulung.
6. Siap untuk dihidangkan.

Kepada yang nak mencuba menu baru iaitu roti jala jelita ini boleh cuba ikut sahaja resipi ini. Agak mudah dan sesiapa pun yang mencuba, pasti akan mudah faham dan berhasil.
Kuih ini sesuai dihidangkan untuk minum petang bersama keluarga. Simpan dulu resipi ini supaya mudah nak rujuk kembali. Untuk yang nak mencuba MyResipi ucapkan selamat maju jaya dan selamat mencuba!
Baca juga: Kuih Cara Berlauk Inti Daging, Buat Guna Acuan Kuih Tradisional


Buat Sendiri Roti Khurasan, Puas Hati Dapat Letak Banyak Isi

Rindu nak makan Roti Khurasan? Jom buat sendiri di rumah. Lagi puas hati dapat buat inti padat dan gebu gebas.
Kalau tak pernah memang rugi kerana rasanya sungguh sedap, pedas dan rangup. Sesuai dijadikan untuk hidangan minum petang, bekalan suami ke kerja dan anak ke sekolah.
Baca juga: Piza Roti Tanpa Bakar, Resipi Guna Roti Buku Ini Dapat 4.4K Shares!
Bagi anda yang tertanya macam mana resipi roti khurasan ini, ikuti perkongsian resipi oleh Cik Puan Nur Hazlina Othman di bawah. Sekali cuba pasti nak lagi, memang sedap!

RESIPI ROTI KHURASAN

Bahan-bahan:

Kulit popia
Roti frankfurter
Bawang holland.
Daging atau ayam kisar
Sos tomato
Sos cili
Blackpaper – optional
Bolognese sos – optional
Cheese
Garam secukup rasa

Cara Masak Inti:
1. Tumis bawang holland yang didadu dengan sedikit minyak.
2. Masukkan daging @ayam kisar.
3. Masukkan sos cili dan sos tomato secukup rasa.
4. Perasakan dengan garam, masak sampai sedikit kering. Tutup api.
Cara Masak Roti:
1. Belah tengah atau belah tepi roti.
2. Masukkan inti dan cheese. Sumbat isi itu padat, baru nak puas gigit!
3. Balutkan dengan kulit popia dengan kemas sebanyak 2 kali.
4. Goreng dengan minyak yang panas. Balikkan 2 atau 3 kali sahaja supaya tak serap minyak.
5. Siap! Kena sebiji pun kenyang! Jika ada lebihan roti khurasan yang belum digoreng, boleh disimpan dalam frozen.

Selamat mencuba resipi roti khurasan ini.
Baca juga: Roti Puri Tanpa Pakai Yis, Tetap Kembang Dan Lembut Guna 4 BAHAN Ini


Buat Sendiri Roti Kukus Viral, Dia Punya Lembut & Gebu Tak Boleh Bawa Bincang

Setia kali ada makanan yang viral seperti Roti Kukus di Bangi, orang ramai tidak melepaskan peluang untuk mencubanya walaupun terpaksa beratur panjang.
Setiap makanan yang viral itu sebenarnya kita boleh cuba buat sendiri di rumah. Yang mana jauh tu tak perlu susah-susah untuk ke kedai tersebut.
Jom cuba buat sendiri Roti Kukus ini di rumah. Terima kasih kepada Juliana Jue Cullen kerana berkongsikan resipi. Semoga bermanfaat!
Baca juga: Resipi Baby Pancake ‘Viral’, Dah Sejuk Pun Masih Lembut Lagi!
RESIPI ROTI KUKUS VIRAL, GEBU & LEMBUT!

Bahan-bahan:

425 gram tepung pau/tepung gandum (warna roti lebih putih, tepung gandum ada kekuningan sikit)
75 gram – tepung tang mien (kalau tak ada boleh guna sepenuhnya tepung pau/gandum)
125 gram gula halus
5 gram – yis
5 gram – baking powder (
50 gram – shortening (lemak sayur)
225gram – 240gram air sejuk

Cara-cara:
1. Saya adun guna mixer 7 liter Golden Bull. Masa lebih kurang 30 minit menggunakan kelajuan perlahan (low speed).
2. Adunan saya dapat 4 bekas kod 4573, setiap timbangan doh 225 gram-228 gram.

3. Saya proofing (rehatkan doh) lebih kurang 1 jam-1 jam 30 minit bergantung kepada cuaca.
4. Kukus selama 20 minit hingga 30 minit. Pastikan balut penutup pengukus dengan kain.
5. Bila roti dah siap kukus, sejukkan dahulu baru dipotong. Guna pisau yang beigigi halus. Lebihan roti yang belum diisi inti boleh simpan dalam peti beku. Kukus semula bila nak guna.
6. Boleh letak perisa inti mengikut kesukaan masing-masing.

Info: Kalau nak jimat, bancuh guna tepung gandum. Bila dah mahir, baru guna tepung pau
Kredit: Juliana Jue Cullen


Ada Roti Lebih Jangan Buang, Boleh Buat Puding Roti Karamel Yang Lembut Elok

Kalau ada lebihan roti yang tak habis, korang jangan buang tau sebab boleh buat pencuci mulut puding roti karamel untuk minum petang.
Bahan-bahan yang digunakan sangat mudah dan cara-cara membuatnya juga tak leceh.
Kalau nak tahu cara-caranya, jom baca perkongsian dari Fauziah Ali di bawah. Simpan dalam peti ais, sedap makan sejuk-sejuk!
Resipi Puding Roti Karamel

Bahan-bahan untuk karamel:

3 sudu besar gula

Cara-cara buat karamel:
1. 3 sudu besar gula pasir ditaburkan ke dalam loyang ukuran 7” x 7” dan letak atas api yg perlahan.
2. Biarkan sampai gula cair dan berwarna keperangan dan ratakan. Ketepikan loyang.
Bahan-bahan untuk puding:

5 keping roti dicarik kecil-kecil
1/2 tin susu pekat manis
Susu cair 1 tin
1 tin air suam
1 sudu kecil esen vanilla
4 biji telur gred B atau 3 biji gred A

Cara-cara:
1. Panaskan pengukus.
2. Masukkan susu cair, susu pekat manis, air suam dan roti ke dalam blender. Kisar sampai halus.
3. Masukkan telur dan esen vanilla ke dalam bahan kisar tadi. Kisar sekejap.
4. Tapis bahan yang telah dikisar ke dalam loyang karamel tadi.
5. Kukus puding selama 45 minit hingga masak dengan api sederhana. Lapikkan penutup pengukus dengan kain atau tuala supaya air tidak menitik ke atas puding.
6. Sejukkan puding terlebih dahulu baru diterbalikkan dan sedia untuk dihidangkan.

Kredit: Fauziah Ali
Baca juga: Kuih Seri Muka Guna Sukatan Cawan, Mudah Untuk Yang Baru Berjinak Nak Buat


Cara Buat Roti Mini Burger Yang Gebu Dan Sedap, Cantik Sangat Kejadiannya

Penggemar burger sila hadir. Jom buat Roti Mini Burger dekat rumah. Anak-anak pun tentu suka sebab boleh buat aktiviti bersama dengan mereka.
Memang enak dan sedap bila dapat menikmati burger bila roti burgernya lembut dan gebu tidak keras dan kasar seperti kebanyakan roti burger yang terdapat di pasaran. Untuk memperolehi tekstur lembut dan gebu itu memang kena buat sendiri.
Baca juga: Cara Buat Roti Sisir Atau Roti Balok, Gebu Dan Sedap
Resipi Roti Mini Burger ini telah dikongsikan sendiri oleh Fauziah Gee menerusi laman Facebook dan telah meraih sebanyak 829 shares! Mesti ramai nak mencubanya.

RESIPI ROTI MINI BURGER

Mesti ada yang dah tak sabar untuk tahu step by step cara penyediaan roti burger ni kan. Jom kita lihat satu persatu bahan-bahannya. Buat sendiri lagi jimat dari beli kat luar. Anak-anak pun boleh makan puas-puas.

Bahan-bahan:

300g tepung high protein unbleached
40g gula pasir
20g susu tepung full cream
1.5g bread improver – Bakarine Plus
142g air sejuk
33g/2 biji kuning telur gred B
40g marjerin pelangi
3g garam halus
5g saf instant yeast

Cara membuatnya:
1. Mula-mula, campur kesemua bahan di atas dan uli sehingga doh betul-betul elastik.
2. Lepas uli, timbang 20g setiap doh kemudian bulatkan doh dengan kemas dan rehatkan doh selama 5 minit.
3. Sementara itu sapu ring mini burger dengan minyak pada bahagian dalam.
4. Lepas rehatkan doh, terbalikkan doh, celup dalam air sebahagian saja. Kemudian tekapkan doh pada bijan putih dan susun dalam ring. Dah siap tutup doh proofing sehingga doh naik tiga kali ganda dari bentuk asal.

5. Lepas doh sudah naik, spray air pada permukaan doh secukupnya. Kemudian tutup doh semula. Sementara itu panaskan oven 10 hingga 20 minit bergantung pada oven masing-masing dengan suhu 180°c atas bawah.
6. Kemudian lepas panaskan oven terus je bakar roti 15 hingga 20 minit atau sehingga roti keperangan pada bahagian atas dan bawah.
7. Dah masak, angkat dan sejukkan roti atas redai. Roti dah masak sempurna. Siap!

Wow! Memang marvelous sangat! Memang naik gebu dan cantik kejadiannya. Ribuan terima kasih kepada Fauziah Gee kerana sudi berkongsi resipi untuk dicuba.
Semoga bermanfaat!


Roti Mini Shawarma Ayam, Inti Padat & Sedap, Bekal Berkelah Dengan Anak-Anak!

Jom cuba buat Roti Mini Shawarma Ayam. Sesuai untuk buat menu bekal, jamuan sekolah dan juga berkelah untuk cuti sekolah nanti.
Jika di Timur Tengah, ia dipanggil shawarma. Tapi di sini kita panggil kebab ayam, kebab daging dan sebagainya. Sedap kebab ni biasanya terletak pada dua faktor utama. Isi sama ada ayam atau dagingnya, dan juga sos yang digunakan.
Baca juga: Spicy Beef Wrap Guna Daging Burger, Mudah Dan Sedap
Bahagian inti tu kena masak betul-betul supaya dapat hasilkan rasa yang marvellous. Picit pula dengan sos black pepper, mayonis atau cheezy sos memang tak cukup 1 bungkus kebabnya nanti.
Dalam perkongsian Nor Illustrator ni penulis tertarik betul tengok persiapan dan pembungkusan yang beliau buat untuk hidangan keluarga. Mana tidaknya, masak di rumah, tapi bungkus macam makan di kedai. Barulah dapat feel makan makanan kedai kan.

RESIPI ROTI MINI SHAWARMA AYAM
Boleh juga wrapped shawarma ayam tu dengan sayur tu ala ala vietnamese roll tu kan .Kurang sedikit karbohidrat.

Bahan perap:

Isi ayam – tanpa kulit dan tulang
2 ulas bawang putih – cincang halus
1sdk serbuk ketumbar
1sdk serbuk jintan putih
1sdk serbuk pelaga
1sdk serbuk cayenne pepper
2sdk smoked paprika
2sdk garam
2sdk jus lemon
3sdk olive oil
Blackpepper

Bahan hiasan:

Daun parsley
Tomat0 – potong dadu

Cara membuatnya:
1. Perap kesemua bahan diatas kira-kira 20 hingga 30 minit. Jika perap semalam lagi sedap.
2. Masak di atas dapur hingga sempurna kejadiannya. Tutup api
3. Belah tengah roti mini dan masukkan inti ayam yang sudah dimasak.
4. Hias daun parsley dan tomato diatasnya. Ulang semula hingga habis inti dan roti.
5. Siap dan sedia untuk dihidang!

Kalau tak dapat nak buat sekarang, save dulu perkongsian ini di laman facebook tau. Supaya mudah nak cari semula bila bekelapangan nak buat roti mini shawarman ayam ni. Selamat mencuba ye buat kawan-kawan semua!
Baca juga: Cara Buat Roti Mini Burger Yang Gebu Dan Sedap, Cantik Sangat Kejadiannya


Resipi Roti Paung Terengganu Terlajak Gebu, Uli Doh Guna Tangan Je!

Roti paun atau disebut roti paung Terengganu ini merupakan sejenis roti bun kecil kosong tanpa inti.
Ia sedap dimakan begitu sahaja, atau dicicah dengan air kopi ‘O’ panas. Juga enak dimakan bersama kaya, merjerin, kari ayam atau daging.
Cara membuatnya juga boleh dikatakan sangat mudah kerana ia boleh dibuat menggunakan tangan atau mixer sahaja.
Terima kasih kepada Puan Ariana Sofia Ahmad atas perkongsian resepi roti paung ini. Jom kita lihat cara-caranya di bawah.
Baca juga: Cara Buat Roti Butut Bakar Yang ‘Rare’, Sajian Tradisi Yang Kian Dilupai
RESEPI ROTI PAUNG TERENGGANU

Bahan-bahan:

2 cawan tepung roti
3/4 cawan air suam
11 g yis
1 biji telur
4 sudu besar gula
3 sudu besar butter
3 sudu besar susu tepung
1sk bread softener (pelembut roti)
1sk garam
1 biji kuning telur (untuk sapu di atas roti)

Cara-cara:
1. Mula-mula masukkan air di dalam bekas. Kemudian masukkan yis, susu tepung, gula dan garam. Kacau sebati.
2. Rehatkan sehingga yis menjadi berbuih seperti dalam gambar. Balut dengan wrap dan ketepikan.

3. Dalam mangkuk lain, satukan tepung, pelembut roti dan butter. Gaul guna tangan sehingga sebati. Bila dah sebati, masukkan telur dan kacau lagi.

4. Kemudian baru masukkan yis tadi. Kacau atau gaul sebati.

5. Gaul sehingga doh menjadi seperti ini. Doh memang akan lembik.

6. Ambil doh dan letakkan di atas papan untuk menguli. Tabur sedikt tepung atau 1 sudu tepung.

7. Uli sehingga doh menjadi lembut dan tidak melekat pada tangan.

8. Letak doh di dalam mangkuk yang sudah disapu dengan minyak. Tutup bekas dengan plastik wrap dan biarkan sehingga doh menjadi 2x ganda kembang.

9. Hasilnya bila doh sudah kembang. Tumbuh doh untuk keluarkan angin.

10. Ambik sedikit doh, buat macam ini. Untuk dapatkan bentuk yang ‘bulat’, genggam doh di tengah jari (lihat gambar).

11. Susuh doh di dalam loyang. Jarak-jarakkan kerana doh akan mengembang. Wrap loyang.

12. Dalam masa 1/2 jam, doh akan jadi mengembang.

13. Sapu atas roti dengan kuning telur. Bakar roti pada suhu 170°C selama 15 minit atau bergantung pada oven masing-masing.

14. Bila roti sudah masak, sapu sedikit butter yang sudah dicairkan ke atas roti. Bau dan rasa roti akan menjadi lebih sedap.

15. Sedia untuk dihidangkan bersama teh o atau kopi panas. Selamat mencuba!

Kredit resipi dan gambar: Ariana Sofia Ahmad
Baca juga: Roti Puri Tanpa Pakai Yis, Tetap Kembang Dan Lembut Guna 4 BAHAN Ini


Roti Pisang Rangup Guna Roti Buku, Sesuai Makan Masa Sarapan.
Roti ni akan di bakar menggunakan air fryer. Lebih kurang 5-7 minit je masa nak bakar roti ni. So, keseluruhan masa yang diambil dalam penyediaan roti ni lebih kurang 15-20 minit je. Sesuai untuk penyediaan sarapan pagi dan minum petang.
Artikel berkaitan: Cara Buat Lasagna ‘Simple’ Guna Roti Buku Buat Penggemar Makanan Western
Pisang yang sesuai di gunakan dalam penyediaan hidangan ni adalah pisang berangan. Kita akan hiris nipis pisang dan susun dibahagian atasnya mengikut kreativiti masing-masing. Teksturnya selespas di bakar akan rangup dan rasa manis-manis masin gitu!
Mesti ada yang nak try buat untuk sarapan pagi kan? Ha! Jom follow resepi yang dikongsikan oleh Nizam Ali. Sure korang akan repeat nak buat lagi. Bosan juga minum petang dengan pisang goreng je kan. Sekali sekala kita gabung pula pisang dengan roti. Mesti sedap!
Roti pisang rangup ni di buat dengan hanya menggunakan beberapa jenis bahan sahaja. Antara bahannya mungkin sudah tersedia di rumah masing-masing. Pastikan korang guna pisang masak ye. Kalau tak nanti, roti pisang rangup korang tak menjadi.

RESIPI ROTI PISANG RANGUP
Bahan-bahan:

Roti gardenia keping
Pisang masak
Majerin
Kuning telur
Gula perang – kalau takde, boleh letak gula putih tapi jangan banyak sangat.

Cara membuatnya:
1. Mula-mula, sapu marjerin atas roti.
2. Susun pisang mengikut kreativiti sendiri.
3. Sapu lagi marjerin dan kemudian sapukan pula kuning telur.
4. Tabur cheddar cheese atau gula perang.
5. Bakar menggunakan Air Fryer dengan suhu 180 C selama 5-7 minit.
6. Siap untuk dimakan!

Siap untuk dihidang! Makan panas-panas lagi sedap! Rangup ye jadinya roti yang dibakar ni. Korang nak bakar dalam oven pun boleh je. Tapi lagi mudah menggunakan air fryer! Actually, air fryer ni sangat memudahkan kita. Lagi-lagi wanita bekerja.
Selamat mencuba!
Baca juga: Cara Buat Roti Sardin Kantin Sekolah, Tak Serap Minyak dan Rangup!


Roti Puding Kayangan, Guna 3 Bahan Je, Makan Dengan Sos Creamy Memang Sedap!

Pernah cuba Puding Roti Kayangan? Memang sedap tau sebab selalunya puding ini menggunakan roti putih, tapi yang ini unik sikit sebab menggunakan roti coklat kismis. Lagi sedap!
Kebiasannya, puding roti kayangan ini dihidangkan sebagai pencuci mulut untuk minum petang. Tapi kalau dah anak-anak suka, nak dijadikan sarapan atau makan snacks tengah hari pun tak ada masalah.
Yang menjadikan hidangan ini sedap adalah sos creamy yang diletakkan di atasnya. Bila nampak dah meleleh ke bawah, memang lagi terliur dibuatnya!
Baca juga: Cara Buat Puding Buah Kastard SEDAP, Resipi Mudah & Tak Guna Banyak Bahan
Resipi ini telah dikongsikan sendiri oleh Munirah Jasamai di Facebook dan perkongsiaannya itu meraih perhatian pengguna sebanyak 7.6k tanda suka dan 15k perkongsiaan. Viral tau!
RESIPI ROTI PUDING KAYANGAN

Kalau musim hujan, lagi bertambah nikmat nak makan pencuci mulut ini.
Portion hidangan: 3-4 orang
Bahan-bahan:
2 kotak susu coklat
2 biji telur
1 bungkus roti coklat kismis
Cara-caranya:
1. Penyek roti dulu dalam dulang, kemudian lapik baking paper untuk mudahkan nak uruskan.
2. Pukul 2 biji telur dan 2 kotak susu coklat, tuang atas roti dipenyek tadi
3. Biar sekejap, biar roti semua terendam kembang dalam susu yang dicurahkan.
4. Bakar dalam oven yang sudah dipanaskan dulu dalam 10 minit suhu 180′, dah panaskan oven bawa masuk yang dah ready dalam 30 minit suhu 180 C,macam mana nak tau dah masak, susu atas keras, bau pun semerbak, cucuk dengan lidi tengok melekat atau tidak.
5. Selepas bakar, bagi sejuk, kemudian masuk peti sejuk.
Bahan sos creamy:
1 tin susu cair
1 tin air, sukat dalam tin yang sama
1/2 sudu tepung jagung
1 sudu tepung kastard
5 sudu gula
Cara-caranya:
1. Buka api perlahan, kacau sampai kental.
2. Dah siap sejukkan letak dalam peti sejuk.
Mudah je kan! Tinggal hidang dalam pinggan dan tuang sos creamy di atas puding. Lepastu Bismillah dan ngap! Harap perkongsian ini membantu korang buat puding roti kayangan yang sedap.
Selamat mencuba!


Roti Puri Tanpa Pakai Yis, Tetap Kembang Dan Lembut Guna 4 BAHAN Ini

Roti puri ni dah selalu viral disebabkan kesedapannya. Unik rasanya tak seperti roti canai atau roti lain yang dilempeng dan digorengkan.
Tekstur roti ini lebih lembut, nipis dan garing. Cuma kadang-kadang nak buat tu agak mencabar sebab ada yang dah cuba kadang-kadang tak naik kembang.
Cicah pula bersama sambal ikan bilis atau kuah kari, lepas tu hidangkan dengan teh o atau kopi panas.
Baca juga: Jom Buat Kambing Peratal, Sedap Dinikmati Bersama Nasi Atau Roti
Fuhh, memang lengkap betul hidangan ini. Roti puri homemade ini kadang-kadang mampu buat lagi sedap dari kedai mamak. Lebih segar dan lembut lagi-lagi baru lepas lepas digoreng tu.
Ikuti resipi daripada perkongsian Cik Puan Siti Hawa Abdul Aziz dari laman Facebook ini.

RESIPI ROTI PURI TANPA YIS
Resepi roti puri tak pakai yis tau, kalau pakai yis tu bukan roti puri.

Bahan-bahan:

4 cawan tepung gandum
1 sudu kecil garam
1 cawan air
3 sudu minyak masak

Cara penyediaan doh:
1. Campurkan ke semua bahan dan uli sehingga menjadi doh, Selepas siap uli, ambil doh sedikit-sedikit kemudian bulat-bulatkan seperti saiz bola pingpong.
2. Perap doh kira-kira 30 minit. Lepas perap, ambil doh dan leperkan atas pelandas. Gelekkan sehingga nipis. Lakukan sampai doh habis.
3. Panaskan minyak masak atas kuali. Kemudian, masukkan sekeping doh roti yang dah dileperkan tadi.
4. Semasa menggoreng, simbah-simbahkan minyak panas kat belah atas roti supaya naik kembung. Masak sehingga keemasan.
5. Angkat dan toskan. Sedia untuk dihidang.

Selamat mencuba resipi ini.
Baca juga: Buat Doh Roti Canai Sendiri, Kekal Lembut Dan Sedap Sampai Petang


Roti Sarang Burung Cheese Guna Air Fryer, Breakfast SIMPLE Guna 5 Bahan Je!
Menu ini menggunakan roti putih gardenia dan dimasukkan dalam muffin cup. Kemudian, di tambah dengan telur, cheese dan juga black pepper. Dibakar sehingga garing dan betul-betul masak.
Baca juga: Resipi Scones Anti Gagal Guna Air Fryer, Sedap Macam Kat Cameron Highlands
Jom ikuti resipi dari perkongsian Cik Puan Siti Hailia dari laman Facebook ini. Bahan-bahan yang digunakan pun tak renyah. Cuma menggunakan 5 bahan sahaja.

RESIPI ROTI SARANG BURUNG CHEESE

Bahan-bahan:

Roti gardenia
Telur
Black pepper
Cheddar cheese (Anchor)
Mozzarella cheese
Muffin cup (yang muat untuk sekeping roti)

Cara-cara membuatnya:
1. Masukkan satu keping roti dalam muffin cup.
2. Kemudian, letakkan sekeping cheddar cheese.
3. Pecahkan sebijik telur diatas cheddar cheese.
4. Taburkan black pepper.
5. Masukkan pula mazzarella cheese ikut sukatan yang anda suka.

6. Bakar dalam air fryer pada suhu 160C selama 10 minit.
7. Siap untuk dihidang!

Mudahkan? Sekejap je dah siap. Nak bakar pun tak lama, 10 minit je. Kalau perasan, sukatan untuk resipi ini adalah 1 roti bersamaan 1 telur dan 1 cheddar cheese.
Kalau beli kat bakary macam ni mahal juga rasanya. Selamat mencuba!
Baca juga: Popia Crab Seaweed Yang Rangup Dan Sedap, Sesuai Untuk Bawa Jamuan Raya


Cara Buat Roti Sardin Kantin Sekolah, Tak Serap Minyak dan Rangup!

Anak-anak tak biasa makan berat waktu sarapan? Apa kata buat roti sardin kantin sekolah. Nak buat frozen pun tak ada masalah.
Resipi yang dikongsi oleh Yatiekitchen ini sangat menarik perhatian min bila beliau claim hidangan ini tak serap minyak dan rangup bila dikunyah.
Buat untuk hidangan minum petang memang ngam. Kadang-kadang memang pening fikir nak buat apa lagi untuk minum petang.
Baca juga: Cekodok Pisang, Makanan Kegemaran Datuk Seri Anwar Ibrahim
Roti sardin ni juga sesuai dibuat untuk sebagai makanan tambahan kalau kita ada majlis kecil-kecilan.

Resipi Roti Sardin Kantin Sekolah

Bahan-bahan:

1 tin sardin Adabi
Hirisan Bawang Merah Besar
2 ulas bawang putih
Cili padi merah x 1 hiris serong
Cili padi hijau x 2 hiris serong
1/4 biji limau nipis
Gula merah 1/2 sudu kecil
Cili kisar 1 sudu besar
Asam keping 1/4 keping

Adunan Tepung:

1 cawan tepung gandum
1/2 cawan air sejuk
1/2 cawan air panas
1/4 sudu serbuk kunyit
Garam
Mushroom seasoning
1/2 biji Limau nipis

Tip tambahan: Kalau taknak roti serap minyak, kena buat campuran air panas & air sejuk untuk adunan tepung dan perahan limau nipis.
Cara-caranya:
1. Tumis bawang, bawang putih, cili padi , sehingga garing , masuk cili kisar , masuk sardine ( sos jgn dibuang ), biarkan sampai pecah minyak
2. Perahkan limau nipis , perasakan dengan gula, garam & mushroom seasoning.
3. Satukan kesemua bahan adunan tepung tadi, pastikan adunan tidak terlalu cair atau pekat.
4. Masukkan sardin ke dalam roti, lipat dua , celup dalam adunan tepung , panaskan minyak dan goreng sehingga garing , biar roti goreng sekata.

5. Agak-agak dah kekuningan , toskan pada kitchen towel.

Mudah je kan nak buat roti sardin kantin sekolah ni. Lepas ni kalau ada lebihan roti dan sardin di rumah, boleh buat roti sardin dan frozen kan sahaja. Lebih jimat dan selamat.
Untuk yang suka pedas, nak setiap gigitan tu kena cili, boleh tambah beberapa biji cili padi. Tapi jika ada anak-anak kecil cukup sekadar 4 biji sahaja untuk 1 tin sardin kecil ni. Rasa pedas dia akan kurang dan sesuai untuk dimakan seluruh isi keluarga.
Selamat mencuba!


Roti Telur Cheese Bakar, Menu Sarapan Simple Dan Kenyang!

Sarapan pagi kadang nak makan simple jer, apa kata buat resipi Roti Telur Cheese Bakar ini. Hanya gunakan roti, telur, dan juga cheese ternyata boleh menghasilkan menu ringkas yang cukup mengenyangkan.
Yang ‘feveret’ cheese mesti tahu resipi ini. Kadang-kadang bosan juga asyik makan roti bakar salut coklat atau kaya. Kita buat kelainan sikit dan yang penting kenyang!
Artikel berkaitan: Resipi Roti Bakar Ala Old Town Coffee, Guna 3 Bahan Ini
Banyak je resipi yang gunakan roti sebagai bahan utama dan memang ada sedapnya yang tersendiri. Tapi tengok gambar resipi ini sahaja dah buat korang terliur.
Nak cuba resipi Roti Telur Cheese Bakar ini, boleh ikut resipi yang dikongsikan sendiri oleh Nor Hartini Hashim ini. Caranya pun mudah sangat!
RESIPI ROTI TELUR CHEESE BAKAR
Jom kita lihat apa bahan-bahan yang digunakan dan bagaimana cara penyediaannya. Jom masak!

Bahan A:

Roti buku

Bahan B:

Susu Fresh 200ml
2sdb brown sugar
2sdb butter
4 keping cheddar cheese
2 biji telur
1sdk esen vanila

Cara penyediaan:
1. Satukan ke semua Bahan B. Kacau di atas pan dengan api yang sederhana.
2. Kacau sehingga agak pekat. Dah siap, angkat dan ketepikan.
3. Letakkan bahan B yang sudah dimasak tadi ke atas roti.
4. Kemudian bakar dalam oven kira-kira 10 minit dengan api atas bawah.
5. Selepas itu, 10 minit lagi hanya bakar menggunakan api atas sahaja.
6. Siap dan boleh dihidang.
Nampak meleleh-leleh cheese yang di bakar panas-panas ni. Lagi sedap dimakan dengan sos dan juga mayonis.
Anak-anak yang nak ke sekolah pun boleh dihidangkan menu ini. Boleh juga dijadikan bekalan kesekolah dan sudah pasti mengenyangkan.
Semoga respi roti telur cheese bakar ini dapat memikat hati semua. Yang nak tahu keenakan resepi ni. Korang wajib mencubanya!


Runsing Peti Sejuk Bersepah? Ini Ada 4 Cara Nak Susun Barang, Baru Bersih & Teratur!

Buka saja peti sejuk, mesti rasa nak tutup cepat-cepat sebab banyak barang dan nampak bersepah. Disebabkan peti sejuk merupakan tempat simpan barang makanan, ramai yang tidak berapa kisah dengan susun atur di dalamnya.
Namun, bila di fyp TikTok banyak video content tentang asmr susun atur dalam peti sejuk, membuatkan ramai yang semakin menyedari betapa pentingnya untuk sentiasa menjaga dan membersihkan peti sejuk ini supaya penyimpanan makanan lebih tahan lama.
Baca juga: Makanan Dalam Peti Sejuk Pun Boleh Basi? ‘Check’ Balik 5 Kesilapan Ini Masa Simpan
Jangan risau, seorang pengguna di Facebook telah berkongsi cara-cara untuk susun atur peti sejuk iaitu Hani Mynis. Jom kita lihat.
Cara Susun Atur Barang Dalam Peti Sejuk
1. Pasang lapik di setiap rak

Boleh pasang lapik pada setiap rak. Wallpaper pun boleh tapi jenis placemats. Mudah untuk tanggalkan setiap kali kotor (tak payah keluarkan tray).
Lagi satu, lapik jenis placemates boleh ditukar-tukar ikut selera sendiri.
2. Cari warna lapik yang terang
Tips ini berguna untuk korang kerana pemilihan lapik yang transparent supaya cahaya dapat menyinari hingga ke rak bawah.
3. Bekas makanan pilih satu atau dua warna tema

Pilih satu atau dua warna tema bekas yang nak disimpan dalam peti sejuk.
Untuk setiap bekas makanan, pilih bekas bertapak segi empat berbanding bulat kerana lagi jimat ruang dan lebih kemas dari segi visual.
4. Setiap rak tentukan nak letak apa.

Buat pengkhususan setiap rak nak letak apa. Contohnya guna masking tape untuk labelkan setiap bekas makanan.
Contoh-contohnya;
Rak pertama (pes) : untuk letak pes (contohnya pes bawang merah, cili kering, bawang putih, dan bawang putih + halia)_ letak di rak paling atas, mudah untuk diambil.
Rak kedua (today) : ini bahagian untuk letak protein yang akan dimasak untuk “hari ini”. Kebiasannya makanan protein akan diturunkan dari bahagian frezeer ke bahagian chiller.
Rak kedua (letftover) : ini bahagian untuk letak lebihan makanan. Simpan dalam bekas bertutup dan bekas microwave. Seeloknya simpan di bahagian chiller, kena makan lauk dalam masa tiga hari.
Kalau agak-agak nak simpan lama nak makan balik minggu depan ke, letak kat bahagian freezer.
Rak ketiga (makanan kering) : ini bahagian utk letak makanan kering mcm hn simpan ikan bilis, asam keping, belacan, asam jawa. Barang-barang ni sebenarnya boleh je letak luar atau dalam peti ais, takde masalah.
Rak keempat (vegetables) : utk letak sayur yang guna kan teknik rendaman dan daun-daun (kari, limau, kunyit, kesum dan lain-lain)
Vegetables drawer : tempat letak sayur yang dimasukkn dlm ziplock bag. Pastikan sayur dlm ziplock bag tak dihempap dgn sayur lebih berat atau besar.
Bahagian Pintu Peti Sejuk

Rak pertama: Kawasan paling tak sejuk. Boleh letak skincare atau telur
Rak kedua: Letak pes-pes lauk seperti pes tomyam, asam rebus, dan cili jeruk.
Rak ketiga: air minuman
Rak keempat (condiments) : Untuk letak botol sos, kicap, dan susu pekat manis.
Semoga kesemua tips ini mendapat manfaat dan selamat mencuba!


Rupanya 4 Jenis Tepung Beras Ini Berbeza ‘Fungsi’. Jangan Salah Guna, Nanti Kuih Tak Menjadi!

Untuk pengetahuan anda, ada banyak jenis tepung beras yang dijual di pasaraya dan setiap satu itu berbeza kegunaannya mengikut jenis makanan yang mahu dibuat.
Pasti ramai juga yang tidak perasan, ada 3 tepung beras yang berlambangkan gajah dan satu tepung beras cap teratai. Kalau salah guna tepung untuk buat kuih atau masakan lain, nanti hasinya tidak akan menjadi.
Kalau nak tahu perbezaan diantara 4 tepung beras tersebut dan apa fungsinya, jom ikuti perkongsian di bawah sehingga habis.
Baca juga: Ramai Masih Keliru Perbezaan 2 Jenis Tepung Gandum Ros, Ini Kegunaan Sebenarnya..
BEZA 4 JENIS TEPUNG BERAS WAJIB TAHU
1. TEPUNG BERAS CAP 1 GAJAH

Sangat sesuai untuk menggoreng seperti untuk membuat adunan untuk pisang goreng, keledek, keladi, cempedak, adunan gorengan ikan, goreng mamak, goreng berempah. Tepung ini sangat rangup dan sesuai juga untuk membuat rempeyek dan tumpi kacang [email protected]
2. TEPUNG BERAS CAP 3 GAJAH

Sangat sesuai untuk membuat kuih-kuih tradisional seperti kuih koci, apam beras eno dan pelbagai jenis kuih lagi. Tepung jenis ini akan menghasilkan kuih yang lembut dan berkilat.
3. TEPUNG BERAS CAP 5 GAJAH

Tepung beras cap gajah 5 ini pula sesuai untuk membuat mee laksa dan pelbagai jenis mee kerana tepung beras jenis ini lebih kental.
4. TEPUNG BERAS CAP TERATAI

Tepung beras cap teratai ini sangat sesuai untuk membuat rempeyek dan apam. Jika digunakan untuk membuat apam rasa tepungnya akan kurang. Jika buat rempeyek dan tumpi, hasilnya akan menjadi sangat rangup.
Sumber: Ezack

Baca juga: Cara Cuci Air Fryer Yang Betul. Baru Dijamin Bersih, Bebas Kuman & Tahan Lama


Rupanya Ada Cacing Halus ‘Menyorok’ Dekat Sirip Ikan Kerisi, Ini Petua Membuangnya

Sedapnya ikan kerisi, lagi-lagi kalau dilumur garam dan kunyit kemudian digoreng sehingga garing. Makan satu lauk ini dengan nasi panas-panas pun dah cukup umphh!
Mana-mana ikan perlu disiang dengan betul supaya semua ‘benda kotor’ dicuci dengan bersih. Tapi rupanya ramai yang belum tahu cara mencuci ikan kerisi dengan betul selepas membaca perkongsian oleh seorang wanita ini.
Beliau mendedahkan rupanya ada cacing halus tersembunyi pada sirip ikan kerisi yang ramai tak tahu. Jom lihat perkongsiannya di bawah beserta tips dan petua untuk membuang cacing tersebut.
Cara bersih ikan kerisi
Bagi yang tak tau lagi atau yang tak perasan selama ni, atas belakang ikan kerisi dekat sirip dia tu memang betul ada perasit seakan cacing, kebetulan ikan kerisi yang KakMung boleh memang semua ada cacing² halus tu atas belakang tu..

Gunting sirip atas belakang ikan
Jadi cara KakMung buang cacing² tu dengan ambik gunting, gunting sirip atas belakang tu pastu ambik lidi yang kita buat cukil gigi, cungkil buang cacing² yang ada tu, boleh katakan atas seekor ikan tu ada 2 3 ekor cacing halus tu, pastu baru belah belakang dia..

Gambar cacing yang tu je sempat KakMung ambik, naik geli gelemang pulak KakMung tengok ke cacing² halus tu..

Ikan kerisi memang sedap weh, lagi-lagi kalau goreng belah blakang atau masak singgang pedas.. lepas cuci bersih boleh lah kita masak setmung.

Kredit: Solina Mahmud


Rupanya Ini ‘Bahan’ Rahsia Masak Sambal Sotong Jadi Lebih Sedap, Wajib Cuba!

Pelbagai resipi dan cara-cara nak masak sambal sotong telah dikongsikan oleh orang ramai di laman sosial. Ada yang menggunakan banyak bahan, ada juga resipi yang sangat mudah untuk diikuti.
Salah satu resipi yang telah tular di laman sosial iaitu perkongsian oleh Zurina Zukefli. Resipi ini telah mendapat perhatian ramai kerana beliau telah berkongsi satu petua untuk membuatkan sambal sotong menjadi lebih sedap.
Jom lihat apa rahsianya itu di bawah. Ibu-ibu wajib cuba buat nanti, pasti suami dan anak-anak puji melambung sebab sedap sangat! Semoga bermanfaat.
Rahsia Masak Sambal Sotong Jadi Lebih Sedap
Bahan-bahan:

Sotong segar secukupnya
2-3 biji bawang merah (hiris)
2 ulas bawang putih (hiris)
5 sudu makan cili kering kisar
1 sudu teh serbuk kunyit
2 keping asam gelugur
Garam dan gula secukup rasa

Cara-cara:
1. Cuci sotong segar tanpa siang kulit. Hanya buang dakwat, mata dan cuci isi dalam sotong sebab taknak kuah rasa serpih-serpih.

2. Cili kering kisar. Cili kering direndam dalam air panas, toskan kemudian kisar dengan minyak masak.

3. Hiris bawang.

4. Panaskan minyak dan tumis semua bawang hingga naik bau.

5. Masukkan 5 sudu besar cili kering kisar, masak hingga pecah minyak.

6. Masukkan 1 sudu kecil serbuk kunyit.

7. Masukkan sotong. Gaul sebati dan biarkan masak sehingga jus sotong keluar, tak perlu tambah air.

8. Bila sambal sudah berkuah, masukkan 2 asam keping.

9. Gaul sebati, citarasakan dengan garam dan gula.

10. Siap! Selamat mencuba.

Kredit: Zurina Zulkefli


Rupanya Ini Rahsia Sotong Goreng Tepung Jadi Lebih Rangup & Tak Hancur

Jika beli di kedai, pasti akan kecewa dengan sotong goreng tepung yang tidak menepati citarasa. Jarang sekali jumpa kedai menjualnya yang betul-betul sedap dan puas hati bila dimakan.
Mungkin ada juga yang pernah cuba buat sendiri di rumah, tetapi tepung tidak melekat pada sotong apabila digoreng. Bukan itu sahaja, ramai yang mengalami kejadian sotong ‘meletup’ ketika sedang menggoreng menyebabkan ramai yang serik untuk membuatnya.
Tak perlu risau lagi, jika anda ikuti langkah demi langkah cara membuatnya di bawah, dijamin sotong anda akan menjadi cantik sempurna selepas digoreng. Semoga bermanfaat!
Rahsia Sotong Goreng Tepung Jadi Lebih Rangup
Bahan-bahan:

Sotong
Tepung bestari
Telur
Tepung beras

Cara-cara:

Potong sotong menggunakan gunting atau pisau.
Perap sotong bersama tepung bestari yang dibancuh bersama air.
Selepas 10 minit, masukkan telur dan gaul sebati.
Sediakan bancuhan tepung bestari dan sedikit tepung beras.
Pindahkan sotong yang diperap tadi ke campuran tepung kering tadi.
Tutup bekas dan goncang-goncang sehingga semua sotong bersalut rata dengan tepung kering.
Ini hasilnya selepas digoncang tadi.
Goreng dalam minyak yang panas.
Siap!
Sotong celup tepung rangup di luar, lembut di dalam. Selamat mencuba!

Kredit: Meens Yusoff


Rupanya Ini Tips Goreng Kuey Toew Supaya Tak Kembang, Lembik Atau Hancur

Kuey Teow sering menjadi pilihan ramai untuk dimasak pada sarapan pagi mahupun makan malam. Antara salah satu menu mudah menggunakan kuey teow adalah kuey teow goreng. Nak tahu tak tips goreng kuey teow dengan betul?
Nak goreng kuey teow pun perlu ikut teknik yang betul kerana ramai yang mengalami masalah kuey teow menjadi lembik kembang dan hancur apabila digoreng. Pasti ada yang pernah mengalami masalah seperti ini kan?
Kalau anda nak tahu cara-cara untuk mengelakkan perkara itu berulang lagi, boleh ikuti perkongsian oleh Yurni Emilia yang berkongsikan tips menggoreng kuey teow dengan betul.
Tips Goreng Kuey Teow
Dah banyak kali nampak ahli grup ini mengalami krisis menggoreng kuey teow. Di sini saya nak kongsi tips untuk menyelamatkan keadaan ya.
1. Kuey teow tidak serasi dengan air.

Jadi jangan basuh terlalu lama dan pastikan kuey teow ditos kering dengan cepat.
Basuh kuey teow menggunakan air paip sahaja. Bukan dengan menggunakan air panas.
Ada yang membasuh kuey teow, ada yang tidak. Saya basuh untuk meleraikan kuey teow yang melekat.

2. Kuey teow sangat serasi dengan minyak. Jadi, lebihkan minyak apabila menggoreng.
3. Kalau nak masak kuey teow penang style, letak sedikit minyak bijan. Sedikit sahaja kerana minyak bijan berbau kuat.
4. Lebihkan bahan perisa seperti sos tiram, kicap, cili boh atau sos cili/sos tomato.

5. Tambah air jika perlu sahaja, contohnya nak buat Char Kuey Teow banjir.
6. Kalau nak tambah telur, pastikan telur kering sedikit sebelum digaulkan dan kacau dengan kuey teow yang sedang digoreng.
Kredit: Yurni Emilia
Kredit gambar: Google


Sakan Order ‘Mekdi’ Sampai RM17000, Telatah Dua Budak Ini Buat Netizen Terhibur!

Baru-baru ini tular tentang telatah dua beradik yang mengunjungi Mc Donald’s (Mekdi) mencuri perhatian ramai!
Seperti yang kita tahu, restoran ‘fast food’ mudah didapati, 24 jam dijual dan harganya berpatutan itulah diantara punca ramai orang kini memilih untuk makan makanan segera berbanding makanan biasa tidak kira lah apa peringkat umur sekalipun.
Artikel berkaitan: Bahana Bawa McDonalds Ke Australia, Pelancong Ini Kena Denda RM8,000
Menerusi video yang dimuat naik oleh seorang pengguna TikTok iaitu @ rmdhn_._, dapat kita lihat seorang budak lelaki dan seorang budak perempuan sakan order makanan di mesin kiosk.
Namun apa yang menarik perhatian ramai adalah dua beradik itu seronok bermain di mesin kiosk dalam McDonald’s sampai harga jumlah pesanan menjadi lebih RM17,000.

Mereka seakan berlawan order siapa yang paling banyak. Dapat kita lihat, budak lelaki tersebut ‘meraih’ jumlah sebanyak RM 6154.92 manakala jumlah harga yang terpalar di skrin kioks budak perempuan sebanyak RM 17,152.71 sekaligus membuatkan ramai terkejut.
Meninjau di ruangan komen, rata-rata warga netizen terhibur melihat gelagat dua budak tersebut malah berseloroh mengatakan boleh menangis penjaga mereka jika tertekan ‘pay at counter’.
“Dia ingat main game collect point paling banyak ke? Kerlazzz mainan budak-budak zaman sekarang, aku dulu tekan-tekan public phone je” – Netizen
Antara komen netizen:

Video yang tular di laman TikTok:

 @rmdhn_._
kaya betul kau dik 😭💀🗿
 ♬ original sound – Azmawie Yasin – Azmawie Yasin


Salad Buah Lemak Berkrim, Resepi Viral Dapat Lebih 5.5K Shares!

Jom buat Salad Buah Lemak Berkrim seperti dalam gambar di atas. Bukan sahaja sedap, malah menu ini mempunyai kandungan gizi dan vitamin yang berkhasiat untuk tubuh badan.
Baca juga: Air Buah Naga Laici, Sekejap Je dah Habis Licin, Boleh Sejukkan Badan Sekali
Ia juga sering dijadikan pilihan untuk dimakan pada waktu malam kerana ia tidak terlalu berat tetapi masih mampu mengenyangkan perut. Nak buatnya pun mudah je, hanya ikut perkongsian oleh Cik Puan Marimar Mas ini. Mudah, sedap dan kenyang!

RESIPI SALAD BUAH LEMAK BERKRIM

Bahan-bahan yang diperlukan:

Fruit Cocktail (Jenama apa pun boleh)
Susu Pekat
Cheddar Cheese
Nestle Cream (Mesti ada baru sedap)
Corn Kernel (Bukan Cream Corn tau)
Buah-buahan segar (Terpulang nak letak buah apa, lagi banyak lagi sedap)

Cara-cara penyediaan:

1. Potong dan kupas buah

Mula-mula sekali basuh semua buah yang baru dikeluarkan dari peti ais dan potong mengikut saiz kesesuaian mulut korang.

Kalau macam longan tu korang kupas kulit dia dulu dan buang biji kat dalam tu, kang tak pasal-pasal makan tercekik biji pulak.

2. Potong cheddar cheese

Seterusnya potong cheddar cheese secara mendadu.

3. Tapis fruit cocktail dan corn kernel

Keluarkan fruit cocktail dan corn kernel dari dalam tin dan buangkan airnya.

4. Gaul krim

Sekarang campurkan Nestle Cream, Cheddar Cheese dan susu pekat tu bersama dan gaul. Kuantiti Nestle Cream tu boleh agak-agak dengan kuantiti buah-buahan korang. Tapi untuk cheddar cheese tu kalau bubuh banyak pun lagi sedap

Bagi yang bertanya, Nestle Cream ni boleh jumpa dekat pasar raya. Susu pekat ni pulak boleh letak dalam 2 atau 3 sudu teh je tau, atau mengikut kemanisan mulut korang.

5. Masukkan buah

Kemudian masukkan semua buah-buahan dan kacau sebati.

6. Sejukkan dalam chiller

Bila dah siap gaul, letak dalam bekas yang bersesuaian dan simpan dalam peti ais untuk dimakan sejuk-sejuk. Baru sedap!

Senang kan? Berbanding makan kek atau manisan, eloklah kalau sediakan salad buah-buahan macam ni. Secara tak langsung boleh galakkan anak makan buah jugak.

Memang sihat, lazat dan rasa buahnya segar serta menyejukkan tekak. Rasanya pun cukup special, lain daripada lain! Selamat mencuba.

Baca juga: 11 Jenis Limau Mandarin Yang Korang Wajib Tahu Sebelum Beli Dan Cara Pilih Buah Yang Manis